Logitech M720 Triathlon Multi-Device, Mouse Multi Platform Kini Sudah Tiba!

85% pengguna kini menggunakan dua atau lebih platform/peranti untuk melakukan kerja.

Berdasarkan kenyataan tersebut, jelas bahawa pasaran pengguna kini mempunyai permintaan yang tinggi terhadap peranti yang mampu bekerja pada dua atau lebih platform dengan proses penukaran yang seamless dan mudah.

Oleh sebab itu Logitech memperkenalkan M720 Triathlon Multi-Device Mouse yang mampu disambungkan kepada tiga peranti dengan hanya menekan sebuah butang. Anda juga tidak perlu risau jika anda menggunakan peranti yang mempunyai sistem operasi yang berbeza, kerana mouse ini menyokong sistem operasi Windows, Mac OS, Chrome OS, Android dan Linux.

Perisian Logitech Options membolehkan anda menyesuaikan mouse dengan sistem kerja yang dilakukan pada setiap platform. Di samping itu, Logitech juga menawarkan sistem kuasa yang baru pada mouse ini, M720 Triathlon Multi-Device Mouse mampu beroperasi sehingga 2 tahun dengan menggunakan sebuah bateri AA, hebat!


GoPro Melancarkan Dua Kamera Aksi Untuk Pasaran Tempatan – Hero & Fusion

Kamera aksi merupakan peranti wajib perlu dibawa jika anda seorang individu yang sukakan aktiviti lasak. Bagaimanapun, sehingga hari ini ramai diantara pengguna lebih tertumpu pada jenama GoPro kerana ia sebuah produk berkualiti dari segi ketahanan dan penggambaran. Hari ini, telah melancarkan dua model kamera aksi secara rasmi di pasaran malaysia iaitu GoPro Hero dan GoPro Fusion.

Apa yang menariknya kamera aksi GoPro Hero, ia menawarkan harga mampu milik iaitu berharga RM949. Sebuah kamera aksi kelas pertengahan yang menampilkan paparan skrin sentuh bersaiz 2.0 inci dan mampu membuat rakaman video dengan resolusi maksimum 1440P 60fps serta berkebolehan mengambil gambar pula ialah sehingga 10 Megapiksel.

Lebih menarik, dengan harga mampu milik, GoPro Hero masih menyokong pengiktirafan kalis air sehingga 10 meter dan hadir dengan sokongan arahan suara. Namun begitu, kamera aksi ini tidak menggunakan sensor GP1 serta tiada sokongan GPS.

Sebuah lagi model yang diperkenalkan adalah GoPro Fusion yang dijual pada harga RM3,199. GoPro Fusion dibina dengan reka bentuk sedikit besar untuk membenarkan dwi kamera beraksi.

Menempatkan lensa sudut lebar 180-darjah di kedua-dua sensor 18 Megapiksel yang menyokong rakaman video beresolusi format 5.2K, kamera aksi ini juga boleh disambung ke peranti realiti maya (VR) untuk pengalaman yang lebih mengasyikkan.

Masih mengekalkan identiti sebagai kamera tahan lasak, GoPro Fusion dilengkapi kerangka badan kalis air pada kedalaman maksimum 16 kaki dan juga kalis debu. Ciri pintar juga boleh digunakan dengan menggunakan arahan suara.

Beli di >> Lazada


Samsung Galaxy M31 Rasmi – Kamera Utama 64MP + Bateri Besar 6,000mAh

Seperti dijanjikan, Samsung Galaxy M31 kini diperkenalkan secara rasmi dalam acara pelancaran berlangsung di India. Peranti ini membawakan pelbagai penambahbaikan ketara yang boleh dikategorikan menarik.

Samsung Galaxy M31 membawakan skrin bersaiz 6.4″ HD+ dengan paparan Super AMOLED serta rekaan Infinity-U. Nisbah aspek peranti adalah sebanyak 19:5:9 dan paparan dilindungi oleh Corning Gorilla Glass 3. Dalaman peranti menggunakan cip pemproses Exynos 9611 dengan penyimpanan LPDD4x RAM dan UFS 2.1. Turut tersedia, slot kad microSD yang berdedikasi untuk penyimpanan lebih banyak.

Spesifikasi kamera pula, Samsung Galaxy M31 dibekalkan dengan gabungan lensa 64MP + 8MP + 5MP + 5MP bersama kamera selfie sebesar 32MP (f/2.0). Kamera utama menawarkan ciri menarik seperti Live Focus, Makro Shot, Mod Malam, mod Super Steady, Super Slo Mo, Hyperlapse dan rakaman video 4K.

Melengkapi peranti, bateri besar berkapasiti 6,000mAh dengan pengecasan pantas 15W. Samsung Galaxy M31 menggunakan antaramuka One UI 2.0 berasaskan Android 10. Sebagai tambahan, ia menyertakan sokongan pengimbas cap jari fizikal dan sokongan surround Dolby Atmos 360, dual 4G VoLTE, Wi-Fi 802.11ac, Bluetooth 5.0, GPS, USB-C dan bicu audio 3.5mm.


Reviu Eksklusif : HUAWEI P30 Pro, Peranti Dengan Penawaran Luar Biasa Dan Padat!

HUAWEI ternyata memiliki aura tersendiri sehingga mampu mencuri perhatian ramai dengan kemunculan HUAWEI P30 Pro. Titik utama HUAWEI P30 Pro terletak pada kamera – penggambaran malam lebih menyerlah di samping fungsi zoom hebat. Sejauh mana logiknya? Bersama eRing, kita cuba kupas lebih lanjut mengenai pewaris HUAWEI ini…

HUAWEI P30 Pro didatangkan dengan pilihan warna menarik yang memiliki pesona tersendiri di mata sesiapapun memandang seperti Amber Sunrise, Breathing Crystal, Black dan Aurora. Reviu unit diterima adalah Breathing Crystal – sering menjadi pilihan ramai.

Kemasan belakang peranti diperbuat daripada kaca bersama efek menarik apabila terkena pantulan cahaya – pun begitu ia memantulkan imej dengan mudah. Peranti ini memiliki sisi melengkung pada setiap sudut – menjadikannya sesuai dengan citarasa si pemiliknya.

Badan peranti ini agak nipis – memudahkan pengguna untuk membawanya kemana sahaja tanpa sebarang masalah. Lebih mengagumkan, ia dibina dengan sokongan pengimbas cap jari dalam skrin. Terdapat juga fungsi pengimbas wajah sebagai alternatif.

Jika diteliti, tiada lubang pembesar suara panggilan pada peranti ini. Kerana, HUAWEI P30 Pro dilengkapi paparan pemancaran bunyi magnet – integrasi pembesar suara dalam skrin menggunakan teknologi HUAWEI Acoustic Display bagi kualiti bunyi yang kuat dan jelas.

HUAWEI P30 Pro mempunyai butang kuasa dan laras suara di sisi kanan. Manakala, sisi kiri kelihatan kosong kerana tidak membawakan sebarang butang. Bahagian atas terdapat blaster IR dan sebuah lubang mikrofon. Bawahnya pula menempatkan pembesar suara tunggal, port USB Type-C, lubang mikrofon dan slot kad SIM.

HUAWEI P30 Pro dibina dengan rekaan premium di samping bezel yang nipis. Peranti ini mempunyai saiz paparan 6.47″ FHD+ menggunakan panel OLED. Di atas skrin, terdapat takuk sebesar titisan air. Perkara ini sekaligus menjadikan nisbah skrin-ke-badan mencecah 88.6%.

Peranti ini memiliki kepadatan piksel 431 ppi. Secara peribadi, paparan ini harus dipuji – menawarkan pengalaman skrin dengan sudut pandang luas bersama kontras luar biasa. Dari segi penghasilan semula warna, ia kelihatan tepat bersama kandungan yang berkualiti tinggi.

HUAWEI P30 Pro hadir dengan sistem operasi EMUI 9.1 berasaskan Android 9 Pie. Kemas kini ini hadir bersama sejumlah ciri-ciri menarik seperti GPU Turbo 3.0, kunci kereta pintar, HUAWEI Share OneHop, sistem fail EROFS dan editor pintar (proses suntingan automatik).

Prestasi peranti ini boleh dikelaskan baik dan berbaloi untuk dimiliki. HUAWEI P30 Pro mengusung cip pemproses Kirin 980 melalui kuasa pemprosesan Dual-NPU AI. Memori juga tidak mahu kalah – RAM hingga 8GB dan ROM hingga 512GB.

HUAWEI P30 Pro juga mempunyai sistem penyejukan dipertingkatkan dengan kombinasi graphene film bersama paip haba baru bagi meningkatkan prestasi dan memastikan peranti sentiasa terbaik meskipun ketika penggunaan maksima.

Secara peribadi, kami mendapati segala aktiviti seperti melayari internet, sosial media, bermain game dan sebagainya tidak mendatangkan masalah. Bahkan, gabungan cip dan memori yang seimbang menjadikan ia mampu menggalas tugas dengan jayanya.

Bagi melihat sendiri sejauh mana kehebatan prestasi HUAWEI P30 Pro, kami telah menjalankan beberapa ujian penanda aras keatasnya menerusi aplikasi AnTuTu Benchmark dan GeekBench 4 sebagai rujukan. Hasil ujian adalah seperti di berikut :

Beralih pada keselamatan, HUAWEI P30 Pro menyertakan pengimbas cap jari pada skrin dan pengecaman wajah. Prestasi pengimbas cap jari boleh dikatakan pantas – menangkap cap jari dengan baik dan menyahkunci serta merta. Fungsi pengecaman wajah juga tidak mahu kalah – mampu mengecam wajah tanpa mengira keadaan.

HUAWEI P30 Pro dilengkapi bateri dengan kapasiti 4,200 mAh dengan sokongan HUAWEI SuperCharge 2.0 di bawah output 40W (melalui USB-C). Secara peribadi, ketahanan bateri HUAWEI P30 Pro adalah sesuatu yang harus dipuji. Penggunaan biasa, mampu bertahan lebih sehari – pengunaan aktif bertahan sehari suntuk. Menariknya, ia turut menyertakan sokongan pengecasan tanpa wayar berbalik – menjadi powerbank tanpa wayar yang mampu mengecas peranti lain yang sokong teknologi ini.

HUAWEI P30 Pro mempunyai sistem quad-kamera bersama sensor yang tinggi : 40MP + 20MP (Wide Angle) + 8MP (telephoto) + lensa TOF. Untuk kamera swafoto, ia membawakan lensa 32MP. Dengan pelbagai idea dan kesegaran yang dibawa, tidak keterlaluan jika dikatakan peranti ini adalah raja dalam dunia fotografi buat ketika ini.

Perkara paling menarik pada peranti ini adalah kamera utama dibenam lensa periscope dengan sokongan 5X zoom optikal, 10x zoom hibrid dan 50x zoom (panjang fokus : 16mm – 1343mm). Lebih menarik, sokongan AIS + EIS digabungkan menjadi satu bagi penghasilan imej yang lebih stabil dan jelas (**klik pada gambar untuk saiz sebenar**).

Bukan itu sahaja, kamera utama juga dilihat menerima peningkatan ketara – sama ada penggambaran biasa mahupun pencahayaan rendah. Kami telah menguji sendiri keupayaan untuk kamera ini dan hasil dapatan menunjukkan gambar yang diambil mengagumkan dengan butiran terperinci – tona warna menarik di samping kualiti terbaik.

Fungsi video HUAWEI P30 Pro juga menerima penambahbaikan. Dengan gabungan OIS + AIS, video terhasil memuaskan. Peranti ini juga dilengkapai ciri unik iaitu Dual-View Video mode – merakam video secara serentak menerusi kanta super sudut lebar dan telephoto. Ia sokong pelarasan zoom dan fokus secara bebas.

Dengan idea baru yang dipersembah oleh HUAWEI untuk model terbaru kali ini – semua benda boleh dilakukan dengan hanya satu klik. Korang mencari peranti dengan keupayaan kamera terbaik di samping ciri lebih mantap? Jika ya, maka inilah pilihan yang tepat! Bagi yang berminat, HUAWEI P30 Pro boleh dimiliki pada harga seperti berikut :


Beli 1 Percuma 1 HUAWEI Siri P30 Menerusi Maxis Zerolution

Berita baik buat mereka yang ingin memiliki HUAWEI siri P30 ini. Maxis kini menawarkan kepada pengguna 2 peranti HUAWEI siri P30 pada harga RM99/sebulan menerusi Maxis Zerolution apabila anda mendaftar MaxisOne Plan 188 dengan MaxisONE Share Line yang baharu.

HUAWEI P30 anda juga disertakan dengan perlindungan kerosakan dan kecurian menerusi Zerolution360.

Bagi masa terhad sahaja, dapatkan hadiah percuma bernilai sehinga RM599 dengan setiap pembelian HUAWEI siri P30 sementara stok masih ada.

Apa yang pasti, peranti ini menampilkan kamera SuperSensing 40MP Leica Triple (40MP utama + 16MP lebar sudut + 8MP telephoto) dengan AIS dan OIS bagi P30.

Dalam pada itu, P30 Pro pula disertakan dengan SuperSensing 40MP Leica-made quad camera system, (20MP ultra wide + 40MP wide angle + 8MP 5x telephoto + ToF). Apa yang pasti, kedua-dua peranti ini disertakan dengan kamera swafoto 32MP dengan AI HDR+.

Untuk maklumat lanjut, layari laman sesawang Maxis.


Google I/O – Android Go Untuk Peranti Yang Memiliki RAM Serendah 1GB Dan Kebawah

Google juga memperkenalkan Android Go, ini dianggap baik kerana Google tidak mengecualikan pengguna yang memiliki peranti dengan spesifikasi yang rendah. Android Go bukanya menggantikan Android One 2.0 yang mana telah dikhabarkan sebelum ini, jadi ia memiliki perbezaan antara kedua-duanya.

Google mengambil ilham untuk membina Android Go ini berdasarkan Youtube Go yang telah dibangunkan sebelum ini. Setiap peranti yang memilik RAM serendah 1GB atau kurang, ia akan dilancarkan bersama sistem operasi Android O bersama konfigurasi Android Go. Ini membolehkan sistem beroperasi dengan baik walaupun peranti memiliki RAM serendah 512MB.

Secara asas, konfigurasi yang terdapat dalam Android Go akan menyambung rangkaian yang terhad dan pelan data yang rendah mengikut perkakasan dalaman sesebuah peranti. Selain itu, pengguna akan memperoleh Data Management yang terdapat pada Quick Settings yang membolehkan pengguna mengetahui jumlah data internet digunakan tanpa membuka aplikasi telco untuk membuat semakan.

Ciri Data Saver akan dihidupkan secara lalai dalam konfigurasi Android Go, Google menjanjikan ia akan menapis semua aplikasi yang sudah dipasang terdahulu. Jika pembangun aplikasi pihak ketiga mahu ciptaan mereka dipamerkan dalam Google Play untuk pemilik peranti Go, mereka perlu mematuhi dokumen Google Best Practices yang dipanggil Building For Billion. Pada dasarnya mereka yang membina aplikasi perlu mengambil kira seperti sambungan rangkaian yang terhad (pelan data kecil) dan penggunaan perkakasan spesifikasi yang rendah.

Baca lain


Harga Jualan iPhone 11 / 11 Pro / 11 Pro Max Terdedah?!

Masih tinggal beberapa jam lagi seluruh dunia akan memperlihatkan pelancaran iPhone baharu di Apple Special Event.

Selain reka bentuk iPhone menjadi topik perbualan ketika ini, harga jualan yang diletakkan pada iPhone 11, 11 Pro dan 11 Pro Max juga menjadi isu hangat. Harga yang mencecah 5 ribu ke atas ini semakin tidak dapat diterima oleh pengguna masa kini.

Terbaru melalui satu perkongsian di Weibo, harga bagi ketiga-tiga model iPhone baharu telah tertiris, yang mana iPhone 11 dijual bermula dari USD749 (64GB), iPhone 11 Pro USD999 (128GB) dan iPhone 11 Pro Max pula USD1099 (128GB).

Adakah harga ini benar? Bersama kami nantikan pelancaran rasmi pada 1am, 11 September 2019 ya.


Pra-pesanan OPPO FindX3 Pro 5G Bermula Hari Ini!! – Dapatkan Hadiah Percuma Bernilai RM1935!

Berita baik bagi semua peminat OPPO apabila OPPO FindX3 Pro 5G  kini telah boleh di pra-tempah bermula hari ini sehingga 8 April. Pra-pesanan untuk OPPO. Menariknyaanda berpeluang menerima hadiah percuma bernilai RM1935.

Hadiah pra-pesanan adalah OPPO EncoX, pengecas tanpa wayar, casing telefon bimbit Kevlar, satu tahun jaminan tambahan, satu tahun tambahan screensaver dan satu tahun ruang penyimpanan awan HeyTap 1TB.

OPPO FindX3 Pro 5G hanya tersedia untuk pra-pesanan di 15 kedai OPPO tertentu, Ruang MY OPPO, kedai dalam talian OPPO, pengedar rakan kongsi dalam talian dan syarikat telekomunikasi. Sekiranya anda berminat dengan pra-pesanan, anda boleh pergi ke OPPO Facebook untuk maklumat lebih lanjut .


OPPO F9 Bakal Mendarat Di Pasaran Tempatan Ogos 2018?!

OPPO Find X baru sahaja dilancarkan di pasaran tempatan, hari ini pihak OPPO telah mengumumkan peranti yang dinanti-nantikan lama ini iaitu OPPO F9 akan mendarat pada bulan Ogos nanti.

Melalui gambar yang disebarkan oleh OPPO, F9 mempunyai rekaan takuk yang lebih kecil berbanding peranti tersedia di pasaran. Bentuk titisan air adalah rekaan skrin kali ini, yang menggambarkan inspirasi dari keindahan alam semula jadi. Menurut OPPO, pengguna akan menikmati pengalaman visual yang lebih selesa dengan skrin hampir penuh yang mampu mencapai nisbah skrin-ke-kerangka sebanyak 90.8%.

Buat masa kini tiada maklumat selanjutnya diketahui, kita tunggu spesifikasi dari OPPO nanti.

Baca Juga: Edisi OPPO Find X Automobili Lamborghini


WhatsApp Pada BlackBerry Kini Dilanjutkan Sehingga Akhir Tahun Ini

Kembali pada tahun lepas, WhatsApp telah mengumumkan bahawa mereka akan menghentikan sokongan aplikasinya pada BlackBerry pada akhir tahun 2016. Seterusnya tarikh itu dilanjutkan sehingga hujung bulan ini iaitu 30 Jun 2017.

Terkini, syarikat milik Facebook ini telah mengesahkan bahawa sokongan aplikasi tersebut boleh digunakan sehingga 31 Disember 2017 ini. Pada masa yang sama, WhatsApp pada BlackBerry juga mendapat kemas kini terbaru dengan notis pemberitahuan tarikh akhir yang boleh digunakan.

Selain peranti BlackBerry, sokongan untuk Nokia S40 juga dilanjutkan sehingga hujung tahun ini manakala sokongan pada peranti Nokia S60 akan ditamatkan pada 30 Jun ini.


Huawei Cuba Memalukan Apple Dengan Video Acah Mate 10

Pada awal tahun ini Huawei telah memperkenalkan P10 Lite, P10, dan P10 Plus. Bagaimanapun, menjelang akhir tahun ini Huawei bersedia untuk melancakan sesuatu dan mereka memilih 16 Oktober sebagai hari pelancaran flagship terbaru dikenali sebagai Mate 10.

Peranti phablet itu akan diperkenalkan dengan skrin hampir tiada bingkai dan menjadi yang pertama menggunakan cip tercanggih Huawei iaitu Kirin 970. Seperti biasa, bagi tujuan pemasaran syarikat China ini mengambil kesempatan dengan mengeluarkan satu video acah mempersendakan pesaing terdekatnya, Apple.

Dalam video itu, Apple dimalukan dengan wajah badut yang cuba membuka peranti menggunakan ‘FaceID’ tetapi gagal kerana masalah teknikal. Dalam pada itu, Huawei dilihat akan menggunakan sistem keselamatan yang jauh lebih baik berbanding apa yang digunakan oleh Apple sekarang ini.

Bukan itu sahaja, Samsung turut diperlekehkan sewaktu Galaxy Note 8 ingin dilancarkan sebelum ini. Imej acah terdahulu melihatkan Huawei memakai tanda pagar #beyondthegalaxy seolah-olah produk keluaran Oktober ini akan mengatasi phablet tercanggih Samsung.

Melalui perang psiko ini, mampukah Mate 10 menduduki tempat pertama tahun 2017 sebagai telefon pintar paling berinovasi? Kita tunggu sahaja.


Pembelian Dalam App Store, Apple Music, Dan iTunes Kini Lebih Mudah Dengan Digi

Digi hari ini memberi pilihan kepada pelanggannya untuk membeli-belah di dalam aplikasi App Store, Apple Music, dan iTunes terus dari peranti pintar mereka. Setiap transaksi yang dibuat akan terus dimasukkan ke dalam akaun nombor telefon.

Servis dan perkhidmatan yang mudah ini kini boleh dinikmati oleh seluruh pengguna prabayar dan pascabayar Digi sekaligus, langkah ini juga memudahkan pengguna daripada membuang masa memasukkan nombor dan maklumat kad kredit. Malah, ia juga dapat membantu pengguna yang tidak mempunyai kad kredit untuk membeli-belah secara atas talian dengan bebas.

Ciri ini juga akan dikonfigurasikan secara automatik sejurus anda memilih pilihan bayaran dan ia menyokong semua peranti Apple termasuk Apple TV dan Apple Watch.

Jadi melalui ciri ini, anda tidak perlu lagi meminjam kad kredit ayah, ibu, adik-beradik atau rakan-rakan di tempat kerja. Baru lah ON kan!


Jimat Habis Oii! Jom Nikmati Diskaun 50% Dengan GrabFood BokBokBokBuster Weekend

Seronok rasanya bila ada diskaun ni kan? Ekeke! Anda tahu tak? Grab Food kini menawarkan diskaun sebanyak 50% apabila anda membuat tempahan makanan dengan GrabFood BokBokBokBuster Weekend?

INI BUKAN GIMIKKK! Anda boleh dapatkan diskaun sebanyak 50% untuk pesanan makanan masakan ayam dengan minimum order RM25 menerusi GrabFood BokBokBokBuster Weekend. Memang untunglah wehhh!

Promosi bermula SEKARANG hingga 5 Mei 2019 (setiap Jumaat – Ahad sahaja). Terbuka di restoran yang menjual MASAKAN AYAM terpilih seperti Texas Chicken, Lim Fried Chicken, The Chicken Rice Shop, Butter Chicken, The Cafe Chicken, Goobne Chicken dan banyak lagi!

Anda hanya perlu masukkan kod promo “BOKBOK” di bahagian checkout selepas membuat tempahan pada kategori “masakan ayam”. INGAT! Minimum order mestilah RM25 ya! Kod promosi terhad kepada tiga kali tebusan sahaja. Maklumat lanjut, KLIK DI SINI.


Nantikan Kemunculan HONOR View 20 Yang Akan Mengagumkan Anda

Pada 22 Januari 2019, bersedia untuk melihat sendiri dengan mata kasar apa yang belum lagi dipaparkan di pasarang.

Peranti yang pertama dengan 48 MP, Link Turbo yang pertama dan V20 Charm eyes yang pertama di dunia.

Nantikan ketibaannya apabila Honor View20 akan dilancarkan secara global di Paris.

Untuk mendapatkan maklumatkan terkini tentang Honor Malaysia dan produk-produknya yang inovatif, sila layari laman sesawang hihonor  atau layari laman Facebook honor untuk mendapat kemaskini terkini.

Baca juga:


TP-LINK Smart Home, Pelbagai Peranti Pintar Diperkenalkan

Pada pameran IFA 2016, TP-LINK telah memperlihatkan sejumlah produk pintar mereka bagi memudahkan pengguna mengawal peralatan di rumah. Produk di bawah Smart Home ini merangkumi produk rangkaian TP-LINK yang dihubungkan kepada sejenis peralatan seperti soket, di mana ia boleh dikawal menggunakan aplikasi.

Di antara produk yang diperkenalkan adalah:-

Archer VR2800v & VR2800
Archer VR2800 menawarkan pengalaman rangkaian pantas melalui kehadiran dwi-band AC2800 dengan teknologi 4-saluran yang mampu menyokong kelajuan WiFi sehingga 2800Mbps (2.4GHz pada kelajuan 600Mbps dan 5GHz pada kelajuan 2167Mbps).

Dikuasakan oleh pemprosesan Dual Core berkelajuan 1GHz daripada Broadcom, bersama teknologi 4×4 MU-MIMO untuk membolehkan ia dihubungkan dengan lebih banyak peranti. Modem ini juga didatangkan dengan sambungan 4 Ethernet gigabit bersama 2 sambungan USB 3.0, yang membolehkan modem USB sebagai backup jika ketiadaan Internet utama.

Manakala peranti Ancher VR2800v pula hadir dengan sokongan VoIP, namun sekiranya anda tidak menggunakan fungsi ini boleh mendapatkan model Ancher VR2800 yang menawarkan fungsi sama seperti VR2800v, cuma tanpa sokongan VoIP sahaja.

AV2000 Gigabit Powerline AC Wi-Fi Kit
Membolehkan rangkaian Internet di rumah menjalankan tugasan pantas apabila disambungkan pada AV2000 melalui powerline dan AC1200 melalui WiFi. Untuk sambungan berasaskan ethernet, peralatan ini menggunakan kelebihan HomePlug AV2 yang membolehkan penghantaran data dilakukan sehingga 2000Mbps. Bagi sambungan berasaskan WiFi pula, ia menawarkan kelajuan sehingga 1167 Mbps yang merangkumi kelajuan 300Mbps 2.4GHz untuk penggunaan harian dan 867Mbps 5GHz untuk permainan dan penstriman video.

RE550 & RE650
Dua lagi produk rangkaian yang turut dilancarkan adalah RE550 dan RE650, ia mampu berfungsi sebagai WiFi extender pada ruang dengan rangkaian WiFi yang lemah. RE550 menawarkan WiFi AC2200 tiga-band bersama teknologi 2×2 MU-MIMO dengan kelajuan sehingga 2134Mbps. Manakala RE650 pula menyokong WiFi AC2600 dwi-band dengan teknologi 4×4 MU-MIMO pada kelajuan mencapai 2533Mbps.


Jumlah Pra-tempah Samsung Galaxy S8 Lebih Tinggi Daripada Samsung Galaxy S7 Pada Tahun Lepas

Kemunculan Samsung Galaxy S8 semakin hampir, bahkan jumlah pra-tempah model ini juga telah meningkat dan lebih banyak berbanding pra-tempah model Galaxy S7 pada tahun lepas. Ini bermakna pengguna di luar sana masih menyokong Samsung walaupun ia pernah berhadapan dengan kontroversi ‘letupan’ sebelum ini.

Tetapi tidak dapat dinafikan lagi bahawa peranti ini merupakan antara yang terbaik di pasaran buat masa sekarang kerana ia tampil dengan beberapa ciri-ciri menarik dan unik. Walau bagaimanapun ciri-ciri dan fungsi baru yang diperkenalkan pada Samsung Galaxy S8 tidak semurah seperti yang anda sangkakan. Ini jelas dapat dilihat pada kos pembuatannya yang 50% lebih tinggi berbanding kos pembuatan Samsung Galaxy S7 mahupun peranti flagship dari jenama lain.

Apa yang pasti, Samsung jelas dilihat tidak memikirkan tentang margin (keuntungan) semata-mata, sebaliknya telah berusaha untuk mengembalikan semula kepercayaan kepada penggunanya. Antara usaha yang telah dibuat termasuklah melaksanakan ujian ketahanan bateri bagi memastikan ianya berfungsi tanpa masalah. Jadi apa salahnya untuk anda menjadi sebahagian daripada pemilik Samsung Galaxy S8 ini apabila dilancarkan dua minggu lagi.


[Tertiris] Xiaomi BlackShark – Selepas Antutu, Giliran Geekbench Pula!

Masih ingat peranti dari Xiaomi yang menegaskan “gaming”? Ya, peranti yang diberi kod nama Xiaomi BlackShark ini kini tertiris pula di laman Geekbench, di mana sedikit kandungan dalaman telah didedahkan.

Menurut sumber, peranti gaming ini dilengkapi dengan cip pemproses Snapdragon 845 dan disokong dengan 8GB RAM, jadi bermain permainan tidak menjadi masalah pun. Lebih-lebih lagi ia cukup layak menjadi pesaing Razer Phone.

Geekbench juga menyenaraikan dalam ujian Single-Core, Xiaomi BlackShark mampu mencapai nilai 2352 mata. Manakala dalam ujian Multi-Core pula, nilai yang dicapai adalah 8452 mata. Berdasarkan nilai ujian yang dipaparkan, jelas menunjukkan kehebatan peranti ini tidak boleh dipandang rendah oleh pesaing.

Adakah Xiaomi BlackShark akan memasuki pasaran tempatan? Kami rasa agak nipis peluangnya, apa-apa pun kita nantikan sahaja kebocoran lain.


Senarai Harga Jualan Siri Samsung Galaxy S10 Untuk Pasaran Tempatan – Pra-Tempahan Bermula 22 Februari 2019

Untuk keriangan berganda, Samsung Malaysia hari ini sekaligus mengumumkan penawaran harga rasmi barisan siri Samsung Galaxy S10 untuk pasaran tempatan. Senarai harga jualan adalah seperti berikut :

Bagi yang berminat, pra tempahan dibuka pada 22 hingga 28 Februari 2019 bermula jam 10 pagi (sementara stok masih ada). Menariknya, setiap pra tempahan yang dibuat hadir dengan beberapa penawaran tambahan seperti :


HONOR 9X Dijangka Sokong Cip Kirin 810 – Bakal Diperkenal Kepada Umum Pada 23 Julai 2019

Kita telahpun didedahkan dengan ketirisan maklumat mengenai kemunculan pewaris baru HONOR iaitu HONOR 9X. Ramai mula bertanya bilakah peranti tersebut bakal dilancarkan? Nampaknya, teka-teki bakal terjawab apabila HONOR kini mengesahkan model tersebut bakal diperkenalkan secara rasmi pada 23 Julai 2019.

Acara pelancaran tersebut dijadualkan berlangsung di China. Pengesahan ini dibuat menerusi sebuah poster acah yang kini tersebar meluas di media sosial. Walau bagaimanapun, maklumat mengenai spesifikasi penuh masih belum dikongsi.

Namun, terdapat ketirisan maklumat mengatakan ia dijangka hadir dengan sokongan cip pemproses Kirin 810 sebagai tunjang utama. Tidak seperti versi terdahulu, HONOR dijangka turut hadir dengan penawaran versi ‘pro’ untuk siri ini dan didatangkan sokongan tiga kamera utama – salah satu bakal sokong kamera ultra lebar.

HONOR 9X dijangka membawakan penawaran peranti pada harga mampu milik. Teruja? Sama-sama kita tunggu kemunculan rasminya dan kekal bersama eRing untuk lebih info terkini!

[SUMBER]


HUAWEI MatePad Pro 5G Rasmi – Sokong Kirin 990 5G + Bateri 7250mAh + 40W HUAWEI SuperCharge

Seiring pelancaran HUAWEI Mate Xs, syarikat terkemuka itu juga memperkenalkan HUAWEI MatePad Pro 5G dengan rekaan minimalis bersama nisbah skrin ke badan yang tinggi mencapai sehingga 90%. Ia dikuasakan oleh cip pemproses Kirin 990 5G dengan binaan pemproes 7nm + EUV dalam menyampaikan rangkaian 5G, prestasi dan hayat bateri yang luar biasa.

HUAWEI MatePad Pro 5G menggunakan antaramuka terbaru EMUI 10 berasaskan Android 10 dengan sejumlah fungsi menarik seperti Multi Window, Multi Screen dan HUAWEI APP Multiplier. Ia juga menyokong HUAWEI M-Pen dan papan kekunci magnetik pintar bersama ciri WPS baru untuk produktiviti maksimum. Ia juga menyokong GPU Mali-G76.

HUAWEI MatePad Pro 5G membawakan paparan skrin sebesar 10.8″ dan untuk paduan memori adalah sehingga 8GB RAM dan storan sehingga 256GB. Untuk kamera, ia menyertakan kamera utama 13MP dan lensa selfie sebesar 8MP. Ia turut menyertakan  pengoptimasian pada perisian – termasuk sokongan menjalankan dua aplikasi secara bersebelahan dengan mudah.

Melengkapi peranti adalah bateri sebesar 7250mAh dengan pengecasan pantas 40W HUAWEI SuperCharge. HUAWEI MatePad Pro 5G juga menyokong wireless charging dan reverse wireless charging. HUAWEI MatePad Pro 5G ditawarkan pada harga :

🔥 6GB + 128GB (WiFi) – €549 (~RM2,511)

🔥 8GB + 256GB – €649 (~RM2,969)

🔥 8GB + 256GB (include M Pen & Vegab Leather Edition) – €749 (~RM 3,426)

🔥 6GB + 128GB (LTE) – €599 (~RM2,740)

🔥 8GB + 256GB (LTE – €699 (~RM3,197)

Pada masa sama, HUAWEI MateBook X Pro juga diperkanalkan dengan rekaan seumpama versi terdahulu. Paparan skrin bersaiz 13.9″ dengan resolusi  3000×2000 dan skri sesentuh. Model baru ini dikemaskini dengan cip Intel Core i7 generasi ke-10 dan paduan memori adalag sehingga 16GB RAM, storan sehingga 1TB dan dilengkapi sokongan kad grafik NVIDIA MX250. HUAWEI MateBook X Pro ditawarkan pada harga seperti :

🔥 i5 + 16GB + 512GB €1,499 (~RM6,862)

🔥 i5 + 16GB + 512GB (MX250) €1699 (~RM7,777)

🔥 i7 + 16GB + 1TB SSD €1999 (~RM9,150)


Emoji WhatsApp Berwajah Baru

Boleh dikatakan setiap masa anda menaip mesej di dalam aplikasi WhatsApp, tidak kira menyampaikan atau menerima mesej berkenaan hal kerja atau berkongsi berita terkini sesama kenalan.

Menempelkan emoji pada setiap penghujung perkataan sudah menjadi perkara yang wajib dilakukan. Ia secara tidak langsung akan memberi efek yang lebih berkesan bukan? Jadi, untuk memastikan anda semua tidak berasa bosan, WhatsApp hari ini telah mula mengeluarkan satu kemas kini yang membawakan perubahan pada emoji-nya.

Kini, wajah-wajah emoji dilihat lebih 3-dimensi dan lebih terperinci sekaligus, pengalaman menggunakan emoji akan berasa lebih nyata. Buat masa ini, hanya segelintir pengguna yang sudah menerima versi beta ini. Untuk pengguna umum, jangan risau kerana ia akan diperkenalkan tidak lama lagi.


Pencabar Webe Sudah Tiba, Perkenalkan Digi Postpaid INFINITE

Kuota data tanpa had merupakan tarikan utama Webe ketika ia mula diperkenalkan. Dengan kadar bayaran RM 79 sebulan (harga promosi), pengguna Webe menikmati kuota data tanpa had berserta panggilan dan SMS percuma ke semua rangkaian.

Hari ini Digi melancarkan pelan pasca-bayar yang juga menawarkan kuota data tanpa had kepada pengguna mereka. Ditawarkan dalam dua pakej, pelan Digi Postpaid INFINITE sedikit berbeza dengan Webe di mana pada pakej RM 150/sebulan, pengguna dapat menikmati fungsi tethering tanpa had di mana fungsi tethering pada Webe dikenakan cas tambahan. Kedua-dua pakej pelan ini juga menawarkan panggilan percuma.


Gambaran produk terbaharu Huawei Ditahap MAXimum

Menjelang keriangan sambutan akhir tahun 2018, Huawei membawakan sebuah telefon pintar baharu yang akan memberikan kepada anda kepuasan hiburan MAXimum pada 12 Disember ini.

Didatangkan dengan paparan 7.12 inci FullView Display, telefon pintar terbaharu ini bertujuan untuk meningkatkan kepuasan sinematik di tahap yang lebih tinggi.

Didatangkan sekali dengan saiz bateri yang besar dan rekaan yang tampak mewah, pengalaman pengguna pastinya dipertingkatkan.

Pastikan anda kekal bersama kami untuk mendapatkan maklumat lebih lanjut mengenai telefon ini dalam masa yang terdekat.

Baca juga:


Command & Conquer Remastered Bakal Menggunakan Suara Pelakon Asal Bagi Watak EVA!!!

Kaki game pasti teruja dengan berita ini apabila Command & Conquer Remastered bakal menerima kemaskini ringkas yang mana suara bagi Electronic Video Agent ataupun EVA bakal menggunakan suara pelakon suara yang asal iaitu Kia Huntzinger.

Buat yang tidak mengetahui EVA adalah AI yang membantu pemain dengan memberikan informasi kepada mereka.

Menurut EA, Huntzinger akan merakam semula dialog yang digunakan dalam permainan ini yang mana dalam kualiti yang lebih baik.

Buat yang tidak mengetahui, Command & Conquer Remastered dibangunkan oleh Petroglyph Studio. Namun tiada sebarang tarikh pengeluaran yang pasti mengenai permainan ini.

Artikel Berkaitan:


Huawei MateBook : Model Terbaru Bagi Peranti 2 Dalam 1

Peranti 2 dalam 1 (komputer dan tablet) sebelum ini diterajui nama besar seperti Apple dan Microsoft melalui produk seperti siri iPad Pro dan Surface Pro. Kini terdapat satu model terbaru yang boleh anda pertimbangkan sekiranya anda ingin membeli peranti dua dalam satu, ia dikenali dengan nama MateBook dan dihasilkan oleh Huawei.

Matebook hadir dengan paparan skrin 12 inci dengan resolusi 2160 x 1440, ia bukanlah resolusi tertinggi di dalam pasaran, namun menurut beberapa pengulas yang mencuba peranti tersebut ketika Mobile World Congress menyatakan gambar dan teks kelihatan sangat tajam dan jelas pada paparan. Menurut Huawei, peranti ini disasarkan kepada golongan profesional dan eksekutif yang mementingkan produktiviti kerja. Oleh sebab itu peranti ini hadir dengan aksesori MatePen yang dapat membantu anda dalam menyiapkan tugasan. MatePen dilengkapi dua butang pada bahagian badannya yang bertindak sebagai kekunci kanan dan kiri tetikus. Selain itu, ia dilengkapi pemancar laser pada bahagian belakang, ia boleh digunakan ketika melakukan pembentangan. MatePen dan aksesori lain seperti papan kekunci dijual secara berasingan.


Fitbit Alta Menggabungkan Aspek Kecergasan Dan Fesyen Kini Dijual Pada Harga RM600

Fitbit yang merupakan peneraju pasaran kesihatan dan kecergasan, baru-baru ini telah memperkenalkan model terbarunya dengan kemunculan Fitbit Alta untuk pasaran tempatan. Selain penyediaan ciri-ciri untuk memantau kesihatan dan kecergasan, Fitbit Alta nyata lebih menyerlah dengan rekaan yang kelihatan lebih bergaya sesuai untuk pengguna yang mementingkan penampilan menarik. Reka bentuk yang nipis dengan keupayaan untuk digayakan mengikut gaya penampilan anda, serta keupayaan untuk sentiasa memantau tahap kecergasan anda ini secara tidak langsung berupaya memotivasikan si pemakai untuk terus bergerak.

Fitbit Alta kini boleh dimiliki pada harga RM600 dan dijual di kedai peruncit utama di Malaysia termasuklah A One Plus, Courts, Harvey Norman, iStore, iTworld, RadioShack, Senheng dan All IT Hypermarket. Ia tersedia dalam empat warna pilihan iaitu Black, Blue, Teal atau Plum. Di dalam majlis pelancaran itu juga, Fitbit turut memperkenalkan tambahan aksesori tali iaitu tali klasik (RM130), tali kulit premium (RM250) dan juga tali besi tahan karat (RM420).


Senarai Pemenang Anugerah Huawei NEXT-IMAGE 2017 Diumumkan

Anugerah Huawei NEXT-IMAGE merupakan satu pertandingan yang dianjurkan oleh Huawei bagi mencari gambar terbaik yang diambil menggunakan telefon pintar Huawei. Anugerah yang telah dibahagikan kepada beberapa kategori berbeza ini telah berjaya menarik sebanyak 150,000 penyertaan dari 90 buah negara di seluruh dunia.

Pemenang hadiah utama anugerah ini akan menerima wang tunai sebanyak USD20,000 (kira-kira RM80,797) beserta Huawei MateBook X dan juga Huawei Mate 10, manakala pemenang bagi setiap kategori pula akan menerima Huawei MateBook X dan Huawei Mate 10 setiap seorang.

*Video untuk pemenang kategori ‘Timeline’ boleh ditonton di SINI.


Hai Google Allo & Duo

Pada Google I/O yang berlangsung pada tahun 2016 yang lalu, kita diperkenalkan dengan dua aplikasi komunikasi yang terbaru dari Google, iaitu Allo dan Duo. Kedua-dua aplikasi ini menawarkan fungsi perhubungan yang bukanlah baharu, WhatsApp, Facebook Messenger, FaceTime, Skype merupakan antara aplikasi sedia ada yang menawarkan fungsi yang sama, namun setelah kami mencuba kedua-dua aplikasi ini, terdapat perbezaan yang ketara dapat dirasakan pada aplikasi ini. Ayuh kenal dengan lebih lanjut Google Allo dan Duo.

Google Allo adalah aplikasi mesej, sama sahaja seperti WhatsApp, iMessage dan Facebook Messenger, namun dengan sedikit keistimewaan. Ianya dilengkapi kecerdasan buatan Google Assistant. Sistem sokongan ini mampu memudahkan interaksi anda bersama-sama rakan dan menjadikan sesi sembang lebih menyeronokkan. Kami akan kongsikan beberapa ciri yang menarik, tapi sebelum itu mari lihat bagaimana untuk mendapatkan aplikasi Google Allo.

Fungsi inilah yang disebutkan pada awal artikel yang mengintegrasikan kehebatan Google Assistant di dalam aplikasi Allo. Apabila anda menerima teks dari kawan, Allo akan memberikan cadangan jawapan yang boleh dibalas. Ia sekaligus memudahkan anda untuk melakukan balasan mesej yang pantas. Selain itu apabila anda menghantar gambar kepada rakan, contohnya gambar percutian anda di pulau, Allo boleh menganalisa gambar tersebut dan memberikan respon yang sewajarnya, hebat kan!

Smart reply hanya memperlihatkan sedikit sahaja kehebatan Google Assistant. Untuk menggunakan sepenuhnya kehebatan teknologi ini anda boleh mengaktifkan Google Assistant dengan menaip @google pada ruangan teks, kemudian taip apa-apa sahaja informasi atau arahan yang anda mahu, pasti anda akan berseronok dengan fungsi ini.

Anda juga boleh berseronok dengan teks di dalam aplikasi Allo. Selain dari fungsi stickers yang juga terdapat pada kebanyakan aplikasi, anda juga boleh menggunakan efek saiz teks. Taip teks yang anda mahu, kemudian tap dan hold butang send dan gerakkan penanda ke atas atau bawah bagi menukar saiz teks.

Google Duo pula menawarkan fungsi komunikasi melalui panggilan video, dan ia dilihat bersaing dari segi penawaran servis dengan Skype dan FaceTime. Google mengetengahkan antaramuka yang simple dan menu yang mudah dinavigasi, buktinya adalah aplikasi ini mempunyai saiz yang agak kecil, hanya sekitar 8MB – 9MB.

Amat mudah untuk menggunakan aplikasi Google Duo, sebaik sahaja melancarkan aplikasi anda akan terus dapat melihat paparan kamera hadapan dan butang panggilan. Tap butang tersebut dan pilih contact yang mahu dihubungi dan anda akan terus disambungkan dengan mereka.

Knock Knock bertindak seperti fungsi privasi. Apabila anda menerima sebarang panggilan video, anda boleh melihat video semasa panggilan sebelum anda menjawab panggilan video tersebut. Knock Knock hanya berfungsi apabila anda sudah menyimpan nombor panggilan rakan anda di dalam smartphone. Selain daripada menawarkan sedikit fungsi privasi, Knock Knock menjadikan fungsi panggilan video pantas dan seamless, sebaik sahaja panggilan video dijawab, anda terus dapat melihat rakan anda pada skrin tanpa selangan skrin hitam ataupun menu loading.


Terowong OLED Terbesar Dunia Menyapa Pengunjung IFA 2016

LG Electronics menyambut kedatangan pengunjung ke ruang pameran mereka di IFA 2016 dengan sebuah laluan terowong yang membuatkan sesiapa sahaja terpaku dan terpegun. Sebanyak 216 paparan melengkung OLED dibina gah membentuk sebuah laluan terowong dengan ketinggian 5 meter, 7.4 meter lebar dan 15 meter panjang laluan.

Di dalam laluan tersebut, pengunjung dikelilingi 447,897,600 piksel membawa mereka jauh dari realiti. Imej terkenal Iceland Aurora Borealis, ekosistem hidupan laut dan ruang angkasa lepas jelas tampak nyata dan imersif, lebih-lebih lagi apabila pengunjung dapat menikmatinya dari semua arah.

Kehebatan terowong ini dicapai menggunakan paparan OLED yang super nipis, fleksibel dan ringan. Paparan yang digunakan ini boleh dilentur dengan mudah tanpa menjejaskan kualiti paparan, menunjukkan sejauh mana teknologi OLED ini mampu pergi pada masa hadapan.


Fitbit Melancarkan Model Ionic Edisi adidas Untuk Anda!

Selepas mengumumkan kerjasama bersama adidas pada tahun lepas, Fitbit telah melancarkan jam tangan pintar terbaru mereka hasil kolaborasi bersama yang diberi nama Fitbit Ionic Edisi adidas.

Jam tangan pintar ini memfokuskan kepada mereka yang gemar bersukan, yang mana menampilkan rekaan yang menjadi trademark adidas pada bahagian antaramuka jam. Selain itu, terdapat juga beberapa fungsi penting yang disediakan pada jam tangan pintar ini seperti Heart Rate Tracking, GPS terbina, adidas Train, Swimproof serta beberapa lagi.

Melihat pada kolaborasi di antara adidas dan Fitbit, ianya seakan mencabar kolaborasi Nike bersama Apple Watch. Ini dilihat satu langkah yang baik dalam memberi saingan buat jam tangan pintar dengan ciri-ciri sukan buat para pengguna.

Kepada yang berminat untuk memiliki Fitbit Ionic Edisi adidas ini, anda boleh membuat pra-tempahan di laman Fitbit. Dijual pada harga USD329.95 (kira-kira RM1,281), ia didatangkan bersama waranti selama setahun.


Die With Me: Aplikasi Yang Hanya Boleh Pakai Apabila Bateri Smartphone Kurang Daripada 5%?

Isu kuasa bateri di iOS telah menjadi topik perbualan baru-baru ini, sebenarnya ketahanan bateri pada telefon pintar sangat penting bagi semua pengguna. Justeru itu, satu aplikasi pemesejan yang dipanggil Die With Me telah disebar luas di golongan orang ramai.

Apa yang menjadi istimewa sangat pada aplikasi dengan nama pelik ini? Ia bukan aplikasi pemesejan seperti yang lain, ia hanya boleh digunakan apabila kuasa bateri tinggal kurang daripada 5%. Jika anda memenuhi syarat-syaratnya, maka bolehlah bersembang dengan mereka yang turut sama menghadapai kehabisan bateri smartphone di seluruh dunia melalui Die With Me.

Siapa berminat nak cuba? Muat turun di Android (RM 4.99) atau iOS (RM 1.90) ya~


Apple Menghentikan Penjualan Monitor Sokongan Thunderbolt

Apple baru-baru ini telah mengumumkan bahawa mereka akan menghentikan penjualan monitor dengan sokongan Thunderbolt sebaik sahaja unit tersebut habis di dalam inventori jualan.

Ketika ini anda masih boleh mendapatkan monitor tersebut dari mana-mana pengedar atau wakil jualan Apple. Namun sebaik sahaja stok jualan sedia ada sudah habis, ia tidak akan digantikan dengan unit baru. Ini mungkin sahaja peluang terakhir kepada mereka yang ingin mendapatkan monitor ini.

Namun sehingga saat ini, Apple masih belum mengumumkan kenapa langkah memberhentikan bekalan jualan diambil. Desas-desus mengatakan bahawa Apple berkemungkinan besar akan menghasilkan sistem paparan beresolusi 5K, apa kata anda? Sudahkah kita bersedia untuk paparan generasi baru?


Twitch Membuka Sekatan Kandungan, Boleh Jadi Pencabar YouTube

Twitch baru sahaja mengumumkan langkah untuk membenarkan streamers memuat naik video pasca rakaman mahupun secara langsung, kali ini tidak terikat untuk kandungan permainan semata-mata.

Twitch merupakan platform video utama bagi dunia permainan di mana orang ramai berkongsi pelbagai informasi, menonton gameplay dan pelbagai lagi. Kandungan terhad kepada permainan sahaja menjadikan Twitch agak asing bagi orang luar dan gamer kasual.

Bagi meluaskan lagi pengaruh mereka, Twitch bercadang untuk tidak lagi terikat dengan kandungan permainan dan membenarkan kandungan umum juga dimuat naik ke platform mereka. Walaupun begitu mereka masih akan mengenakan beberapa sekatan kepada kandungan sensitif dan tidak selamat.

Selain itu Twitch juga akan melancarkan sokongan siaran secara langsung dari aplikasi mobil pada tahun hadapan, masih tiada lagi tarikh rasmi bilakah fungsi ini boleh digunakan. Sekarang ini Twitch sedang mencuba fungsi siaran langsung mobil bersama beberapa pengguna di dalam program Beta.


Program Trade-In Dari Machines – Rebat Sehingga RM2950!

Nak tukar henfon baharu? Ni ada tawaran hebat dari Machines!

Program Trade-In yang dianjurkan oleh Machines ini menawarkan rebat sehingga RM2950! Wow banyak kan?!

Korang yang berminat boleh layari Machines untuk maklumat yang terkini! Trade-in ini terbuka kepada jenama termasuk iPhone, Samsung, HUAWEI, OPPO dan vivo.


HP Sprocket Photo Printer, Pencetak Kompak Yang Boleh Dibawa Keluar?!

HP sebelum ini telah hadir dengan beberapa pencetak mudah alih, dan terbaru mereka memperkenalkan sebuah pencetak kompak yang boleh dibawa ke mana sahaja. HP Sprocket Photo Printer menawarkan rekaan kompak bagi memudahkan anda mencetak gambar terus daripada smartphone ataupun tablet.

Selain boleh disambungkan pada smartphone atau tablet yang dioperasikan oleh Android dan iOS menggunakan Bluetooth, pengguna boleh terus mencetak gambar menggunakan teknologi ZINK Zero Ink. Malah dengan tersedianya HP ZINK Photo Paper yang perlu dibeli secara berasingan, anda tidak perlu risau akan mengenai katrij warna kerana semuanya telah disediakan pada kertas tersebut.

HP Sprocket Photo Printer dikhaskan kepada golongan remaja dan dewasa yang ingin mencetak gambar di mana sahaja sebagai kenang-kenangan, selain gambar yang ingin dicetak juga boleh diedit terlebih dahulu.

HP Sprocket Photo Printer telahpun dijual pada harga USD 129.99 (kira-kira RM 538), manakala HP ZINK Photo Paper pula berharga USD 9.99 (kira-kira RM 41). Buat masa sekarang, belum ada maklumat rasmi bila HP Sprocket Photo Printer akan dipasarkan di Malaysia.


WhatsApp Tetapkan Had Menganjak Mesej Kepada 5 Kali

Aplikasi WhatsApp pastinya merupakan sebuah aplikasi yang sangat popular pada ketika ini. Segala kiriman sama ada mesej, gambar, video dan sebagainya pastinya memudahkan proses perkongsian maklumat berlaku. Namun ia juga mengundang kepada penyebaran berita palsu.

Justeru, bagi membendung masalah ini, WhatsApp telah menetapkan had menganjak mesej kepada 5 kali sahaja.

Selain itu, WhatsApp juga telah menandakan mesej yang di’forward’kan dari orang lain dengan perkataan ‘forwarded’ pada mesej berkenaan bagi memudahkan proses mengenalpasti mesej yang di forward.

Baca juga:


Uber Berwajah Baru

Penjenamaan semula dan naik taraf logo adalah satu perkara biasa bagi sesebuah syarikat, pada kebiasaannya ia dilakukan setelah syarikat menggunkan logo sedia ada lebih 10 tahun atau mencapai kejayaan yang simbolik. Sebagai contoh logo Google yang semakin minimal berbanding versi sebelumnya, ia dilakukan untuk menunjukkan simbolik kematangan syarikat.

Baru-baru ini Uber telah memperkenalkan logo baru mereka yang sebelum ini menggunakan imej “U” namun kini menggunakan grafik seakan-akan bentuk “e” terbalik. Menurut Travis Kalanick  (CEO Uber) pembaharuan logo dilakukan bagi melambangkan penambahan servis Uber yang kini tidak lagi tertumpu pada perkongsian kenderaan. Kini Uber juga menawarkan perkhidmatan penghantaran barang.


Moto Z Play, Rekaan Kaca Dengan Lensa Menonjol

Selepas beberapa desas desus mengenai peranti terbaru Lenovo, pada pameran IFA 2016 telah dipamerkan Moto Z Play. Peranti kelas pertengahan ini mengekalkan rekaan yang sama seperti Moto Z bagi membolehkan kesemua Moto Mods yang telah diperkenalkan boleh digunakan pada peranti ini.

Dari segi spesifikasi, ia dilengkapi paparan skrin berukura 5.5 inci dengan teknologi Super AMOLED beresolusi 1920 x 1080 piksel. Selain dikuasakan oleh Qualcomm Snapdragon 625, Moto Z Play turut dioperaskan dengan Android 6.0.1 Marshmallow.

Kemampuan penggambaran masih memuaskan walaupun hadir dalam kelas pertengahan, di mana ia menyokong kamera utama 16 Megapixel dengan PDAF serta kamera hadapan beresolusi 5 Megapixel dengan LED flash. Bateri berkapasiti 3510mAh turut menyokong pengecasan pantas, di mana pengguna boleh menggunakan bateri selama 9 jam dengan hanya 15 minit masa mengecas. Ia sekali gus dapat menjimatkan masa mengecas.

Tidak seperti Moto Z, port audio 3.5mm Moto Z Play terletak di bahagian bawah peranti bersama sebuah port pengecasan USB Type-C. Panel belakang yang diperbuat daripada kaca kelihatan agak premium dan hadir dengan sokongan pengimbas cap jari. Moto Z Play akan dijual dengan harga € 499 (kira-kira RM 2,271).

DAFTAR MINAT


Mobile Legends Southeast Asia Cup Kini Kembali!!!

Bagi peminat-peminat Mobile Legend, ada sesuatu yang menarik apabila Moonton telah mengumumkan bahawa Mobile Legends Southeast Asia Cup akan kembali tahun ini.

Menariknya, ia bakal dilaksanakan secara dalam talian pada 7 hingga 13 Jun 2021.

Sebanyak 12 pasukan dari 8 negara termasuklah Malaysia, Singapura, Filipnan, Indonesia, Kemboja, Vietnam, Thailand dan Laos.

Pertandingan ini akan menyaksikan kesemua pasukan akan merebut hadiah terkumpul bernilai $150 ribu (kira-kira RM614 ribu).

Jangan bimbang, buat peminat, pelbagai aktiviti secara maya akan dijalankan dan anda berpeluang untuk mendapat pelbagai hadiah termasuklah kostum.


OPPO Reno5  Edisi Terhad Reno5 F Limited Edition Bakal Tiba Tidak Lama Lagi!!! – Hadir Dengan Autographed Glow In The Dark Case & Gift Box Set

OPPO bekerjasama dengan Phei Yong dan MK K-Clique untuk membawakan kotak telefon bimbit dan kotak hadiah yang eksklusif dan bercahaya yang disertakan dengan setiap pembelian OPPO Reno5 atau Reno5 F dan ditandatangani oleh artis masing-masing!

Sarung telefon yang cantik dan gelap akan disediakan untuk masa yang terhad hanya dari 1 hingga 18 Julai 2021. Dalam tempoh ini, pembeli OPPO Reno5 boleh mendapatkan beg tangan eksklusif dan set kotak hadiah, yang ditandatangani oleh Sensasi rakyat Malaysia Phei Yong! Sebaliknya, OPPO Reno5 F akan datang dengan kotak telefon bimbit edisi terhad dan kotak hadiah, yang ditandatangani oleh MK K-Clique!

Peminat Phei Yong juga boleh mengambil bahagian dalam peraduan #PictureLifeAtFullSpeed Contest tempat dari 1 Julai hingga 18 Julai 2021, yang dapat memenangi mereka sesi hangout maya dengan bintang Malaysia! Untuk mengambil bahagian, yang harus mereka lakukan hanyalah membeli OPPO Reno5 atau Reno5 F dari My OPPO Spaces, Kedai Jenama OPPO Saya, OPPO Kedai Dalam Talian Rasmi atau Kedai E-dagang rasmi OPPO di Shopee dan Lazada semasa tempoh peraduan. Tiga pemenang bertuah akan diumumkan pada 21 Julai melalui Halaman Facebook rasmi OPPO dan Kisah Instagram di Instagram rasmi OPPO halaman.


Pembukaan Rasmi Kedai Konsep vivo – Nikmati Hadiah Lumayan 22 – 23 Mac 2019 Di Menara PGRM & Aeon Nilai

Berita baik untuk peminat vivo! Promosi khas sempena meraikan pembukaan rasmi kedai konsep vivo pada 22 Mac, 8 malam di Menara PGRM, dan 23 Mac, 10 pagi di Aeon Nilai. Datang beramai-ramai untuk membeli peranti baharu V15 (RM1,399) atau V15 Pro (RM1,799) bagi melayakkan diri mendapatkan hadiah percuma yang menarik.

Anda boleh menikmati diskaun sehingga 50% untuk semua aksesori di dua kedai konsep vivo ini, tambahan lagi juga boleh menikmati kadar faedah 0% untuk pelan ansuran apabila anda membeli peranti dengan bank terpilih.

Servis spa untuk peranti pintar juga ditawarkan kepada pelanggan yang berkunjung, kakitangan akan membantu anda membersihkan peranti pintar anda.

Cabutan hadiah bertuah iaitu seunit pembersih hampagas robot dan hadiah menarik juga ditawarkan bagi setiap pembelian peranti vivo di kedai konsep vivo berkenaan.

So, jangan tunggu lagi! Ajak kawan-kawan yang nak beli henfon baru la…


iPhone XR, Hadir Dengan Rekaan Skrin 6.1 Inci Bersama Sokongan Kalis Air

Di pentas “acara khas” dari Steve Jobs Theatre, pihak Apple dilihat tidak ketinggalan memperkenalkan iPhone XR yang mana merupakan peranti pintar ketiga keluaran mereka.

Dari segi rekaan, ianya hadir dengan rekaan skrin bersaiz 6.1 inci selain menggunakan panel LCD. Pihak apple memaklumkan bahawa peranti pintar ini menawarkan kejituan warna yang paling tepat pada panel LCD berbanding pesaingnya yang lain.

iPhone Xr juga difahamkan hadir dengan rekaan kerangka yang berasaskan aluminium dan kaca di samping dilengkapi sokongan kalis air IP67. Peranti ini juga masih mengekalkan penggunaan chip Apple A12 Bionic.

Lebih menarik, peranti pintar ini dikatakan tidak lagi mempunyai butang Home sebaliknya selain dilengkapi dengan Tap-To-Wake bagi mengaktifkan skrin selain menyertakan sokongan Face ID bagi nyah-kunci berasaskan wajah.

Selain itu, peranti ini juga dilengkapi dengan hanya satu kamera belakang dengan sensor sebesar 12 Megapiksel. Meskipun begitu, iPhone Xr dikatakan mampu menangkap gambar dengan kualiti rakaman yang baik.

Apple memaklumkan peranti ini akan hadir dengan pilihan enam warna berbeza termasuk warna merah dan juga biru selain akan mula dijual pada oktober depan dengan harga USD 749 (kira-kira RM3,105).

Baca juga :


Togetherall memperoleh $10 juta pelaburan daripada FPE Capital

– Platform kesihatan mental yang terkenal, Togetherall, memperoleh pelaburan sebanyak $10 juta

– Pelaburan daripada pelabur pertumbuhan FPE Capital mengikut perkembangan pesat Togetherall di UK dan Amerika Utara

– Togetherall menyediakan komuniti rakan sebaya dalam talian yang selamat dan dikendalikan secara klinikal untuk membantu individu dengan kesihatan mental 24 jam sehari, setiap hari.

LONDON, 8 November 2020 /PRNewswire/ — Platform kesihatan mental dalam talian terkemuka, Togetherall, memperoleh pelaburan bernilai $10 juta daripada pelabur pertumbuhan perisian dan perkhidmatan, FPE Capital LLP (FPE).

Pelaburan tersebut mengikuti perkembangan pesat Togetherall ke pasaran Amerika Utara, dengan memfokus kepada pertumbuhan pasaran AS, serta pertumbuhan berterusan di seluruh UK dan Kanada dalam sektor pendidikan tinggi, korporat dan kesihatan. FPE akan menjadi pelabur terbesar bersama-sama pelabur berimpak sosial, Impact Ventures UK (IVUK), membentuk pelaburan kelapan daripada FPE Fund II.

– Togetherall menyediakan komuniti dalam talian berasaskan populasi yang dikendalikan secara klinikal untuk membantu individu dengan kesihatan mental melalui sokongan rakan sebaya tanpa nama secara 24 jam sehari, setiap hari. Dilancarkan pada tahun 2007 ia telah membantu lebih daripada satu per empat juta ahli setakat ini dan hampir 90,000 individu dalam tempoh 12 bulan yang lalu.

Pelaburan FPE Capital ke platform kesihatan mental dalam talian mendorong hasrat Togetherall untuk memberi kesan positif yang lebih besar kepada semua yang menggunakan perkhidmatan ini dan akan membantu meningkatkan kepantasan perkembangan produk dan bilangan sumber kepada ahli.

Memandangkan mereka yang mencari rawatan kesihatan mental menghadapi banyak halangan dalam mendapatkan sokongan yang diperlukan, dengan permintaan yang sering mengatasi penawaran perkhidmatan (Pusat Kesihatan Mental), Togetherall membantu menangani halangan terhadap akses kepada sokongan tradisional, atau secara peribadi, serta stigma yang sering muncul ketika meminta sokongan kesihatan mental.

Ia satu penyelesaian berasaskan populasi yang bertujuan untuk memberikan sokongan kesihatan mental kepada semua, platform dalam talian yang disesuaikan secara klinikal membolehkan individu dengan kesihatan mental yang ringan hingga sederhana untuk berbicara tanpa nama kepada rakan sebaya tentang perasaan dan pengalaman mereka. Togetherall juga menawarkan pelbagai kursus dan sumber untuk membolehkan pengguna menguruskan kesihatan mental mereka sendiri, semuanya dikendalikan oleh pengamal terlatih 24 jam yang memastikan persekitaran yang selamat dan ditingkatkan.

Mengulas tentang pelaburan Henry Jones, Ketua Pegawai Eksekutif Togetherall, berkata: “Ini merupakan pencapaian yang sangat penting pada syarikat kami.”

“Matlamat Togetherall adalah untuk membina perniagaan global yang memberi kepada seramai mungkin peluang berada dalam satu komuniti dalam talian yang selamat yang membolehkan mereka menawarkan atau menerima sokongan pada masa yang membimbangkan dan pengasingan. Bekerjasama dengan FPE, satu syarikat pelabur teknologi yang berpengalaman, memacu rancangan kami yang bercita-cita tinggi terhadap impak pertumbuhan.”

Ketika sekatan pergerakan baharu bermula di seluruh UK, semakin ramai individu yang akan mengalami tahap keterasingan, kegelisahan dan kemurungan yang tinggi, tanpa akses kepada sokongan kesihatan mental. Togetherall berada pada kedudukan yang sesuai untuk memenuhi permintaan yang meningkat ini.

Kevin Bone, Rakan Kongsi di Impact Ventures UK, menggambarkan perjalanan bersama Togetherall sehingga kini, “IVUK telah menyokong Togetherall sejak tahun 2014 apabila ia bercambah daripada idea yang hebat menjadi perniagaan yang berkembang maju yang membantu ratusan ribu orang di UK dan di seluruh Amerika Utara. Kami sangat mengalu-alukan FPE dan berharap dapat bekerjasama dengan mereka dan pasukan Togetherall yang hebat, untuk memberikan perkhidmatan kepada berjuta-juta orang yang memerlukan”.

Togetherall menyertai pelaburan yang memfokus kepada produk teknologi lain dalam portfolio FPE, termasuk: Questionmark, Masstech, Kallik dan MaxContact. Pelaburan modal pertumbuhan FPE sebahagian besarnya merupakan pembiayaan utama untuk menyokong perniagaan dalam mempercepatkan pertumbuhannya ke Amerika Utara.

“FPE gembira dapat menyelesaikan pelaburan pertumbuhan yang menarik ini ke dalam Togetherall,” kata Henry Sallitt, Pengasas Bersama & Rakan Kongsi Pengurusan di FPE, “Ini adalah organisasi yang menggabungkan model perniagaan SaaS yang berjaya dengan matlamat yang jelas dan kesan sosial. Kami berharap dapat bekerjasama dengan Henry dan pasukannya untuk menyokong matlamat pertumbuhan mereka”.

Untuk maklumat lanjut, sila hubungi Alec Harris, ZPB Associates di alec.harris@zpb-associates.com atau 07597571575

Nota kepada editor:

Tentang Togetherall:

Ditubuhkan pada tahun 2007 sebagai Big White Wall, Togetherall, ialah perkhidmatan kesihatan mental dalam talian terkemuka yang menyediakan akses kepada sokongan komuniti dan profesional 24 jam sehari, 365 hari setahun kepada berjuta-juta penduduk di seluruh UK, New Zealand, Kanada dan AS. Perkhidmatan ini didaftarkan dengan Suruhanjaya Kualiti Penjagaan (CQC) dan terbukti secara klinikal dapat membantu mereka yang menghadapi masalah tekanan, keterasingan, kegelisahan, kemurungan dan masalah kesihatan mental yang biasa. Togetherall telah menyokong populasi besar dengan kesihatan mental mereka sejak dilancarkan dengan kerjasama pelanggan dalam sektor pendidikan, kesihatan, korporat dan amal.

Tentang FPE Capital:

FPE merupakan pakar pelaburan pertumbuhan ekuiti swasta yang memberi fokus terhadap sektor perisian dan perkhidmatan.  Ia melabur dalam pasaran pertengahan rendah syarikat perisian dan perkhidmatan UK dan Ireland dengan model perniagaan bermanfaat yang menawarkan potensi pertumbuhan signifikan di pasaran besar yang mengalami perubahan struktur. Ia diberi kuasa dan dikawal selia oleh Penguatkuasa Tatakelakuan Kewangan. www.fpecapital.com

Foto: https://ering.com.my/wp-content/uploads/2020/11/togetherall-memperoleh-10-juta-pelaburan-daripada-fpe-capital.jpg

Keywords: Computer Software Computer/Electronics Health Care/Hospital Medical/Pharmaceuticals Mental Health Multimedia/Online/Internet New products/services

Source: PRNEWSWIRE


Lenovo ThinkPad P1 & P72, Pilihan Baharu Golongan Profesional

Lenovo sentiasa mementingkan prestasi komputer riba khas untuk setiap golongan, terbaru mereka melancarkan dua model khas untuk golongan profesional iaitu Lenovo ThinkPad P1 dan P72, masing-masing hadir dengan pilihan pemproses Intel Xeon atau Core dan kad grafik NVIDIA Quadro.

Selain cip pemproses yang berkuasa tinggi, Lenovo ThinkPad P1 juga dilengkapi dengan paparan skrin 15.6 inci beresolusi 4K, 64GB DDR4 RAM serta ruangan storan 4TB NVMe. Berat badannya 1.7kg dengan rekaan nipis 18.4mm, mempunyai kapasiti bateri sebesar 80Wh.

ThinkPad P72 pula hadir dengan paparan skrin yang lebih besar iaitu 17.3 inci beresolusi 4K, 128GB DDR4 RAM dan ruangan storan 6TB, serta kapasiti bateri sebesar 99Wh. Komputer riba ini juga menyokong teknologi Intel Optane sehingga 16GB yang boleh menyelasai data banyak dalam satu-satu masa.

Papan kekunci ThinkPad Precision Keyboard terbina dalam memberikan pengalaman menaip yang paling selesa, selain kalis air, debu dan hentakan. Sistem keselamatan pengimbas cap jari seperti tersedia pada peranti pintar juga dilengkapi pada siri ThinkPad baharu ini.

Lenovo ThinkPad P1 ditawarkan pada harga bermula dari RM8,719, sementaa ThinkPad P72 harga bermula RM8,920.


Maxis Perkenal Hotlink Postpaid & Fibre, Bawa Kesalinghubungan Tergabung Kepada Lebih Ramai Rakyat Malaysia!

Rakyat di seluruh negara kini semakin terhubung berbanding sebelumnya, dan mereka terus mencari perkhidmatan digital yang lengkap dan tergabung untuk digunakan di rumah dan di mana sahaja. Sejajar dengan itu, Maxis telah melancarkan pelan Hotlink Postpaid dan Fibre baru untuk memberikan pengalaman lebih menyeluruh dan bermanfaat kepada pelanggan.

Dengan tawaran baru ini, pelanggan baru dan sedia ada Hotlink Postpaid 60 kini mempunyai pilihan untuk menggabungkan pelan mudah alih mereka dengan Maxis Home Fibre yang memberikan mereka 2x lebih banyak data dengan data 30GB sepanjang hari dan data YouTube 30GB, dengan menambah mana-mana pelan Maxis Fibre dari RM89 sebulan. Ini menjadikan kesalinghubungan berkelajuan tinggi lebih mudah diakses oleh rakyat Malaysiasama ada di rumah atau di mana sahaja.

Hotlink Postpaid dan Fibre juga menawarkan kelajuan internet yang pantas sehingga 800Mbps. Pelanggan yang tinggal di kawasan tanpa liputan fibre boleh memilih untuk melanggan Maxis Home 4G WiFi sebagai gantinya.

Pelanggan juga berpeluang membeli peranti mudah alih terkini dengan hanya RM1 atau mendapatkan peranti rumah yang menarik seperti Tablet Lenovo, Samsung Smart TV atau Samsung Monitor, dengan Home Zerolution dari RM1 sebulan. Pelanggan juga boleh mendapatkan Panggilan & SMS Tanpa Had ke semua rangkaian dan menikmati Rangkaian No. 1 untuk bekerja, belajar atau berhibur.

Untuk maklumat lebih lanjut mengenai Hotlink Postpaid dan Fibre, sila layari laman sesawang Hotlink.


Pengerusi BioNTech, Helmut Jeggle menyertai Ahli Lembaga Pengarah IQM Quantum Computers

MUNICH, 25 Mac 2021 /PRNewswire/ —  IQM Quantum Computers (IQM) hari ini mengumumkan bahawa Helmut Jeggle telah menyertai syarikatnya sebagai Ahli Lembaga Pengarah. Beliau menyertai syarikat tersebut ketika di dalam fasa transformasi. Setelah berjaya menyelesaikan pusingan pembiayaan Siri A dan menjual komputer kuantum pertamanya, IQM kini bersedia untuk menerajui ekosistem Eropah dan global dengan memberi tumpuan kepada Jerman.

“Saya sangat teruja kerana Helmut menerima jemputan kami untuk menyertai barisan Ahli Lembaga Pengarah IQM. Beliau mempunyai rekod prestasi yang mantap dalam membangunkan perniagaan teknologi dan membawa bersamanya pengalaman selama beberapa dekad dalam penubuhan syarikat teknologi global yang besar. Beliau terlibat secara dekat dalam perniagaan Hexal dan telah menyokong BioNTech dalam perjalanannya meniti kejayaan sebagai sebuah syarikat global selama lebih daripada satu dekad. Kami tidak sabar menantikan sumbangan beliau dalam memaksimumkan potensi IQM dan menjadi peneraju global untuk komputer kuantum,” kata Jan Goetz, Ketua Pegawai Eksekutif IQM.

Helmut Jeggle menyertai IQM ketika syarikat tersebut berada pada kedudukan kritikal dalam fasa pembangunannya berikutan pelaburan beliau dalam syarikat yang merupakan sebahagian daripada pusingan pembiayaan Siri A pada tahun 2020 melalui medium pelaburannya, Salvia GmbH. Dengan pusingan pembiayaan baru-baru ini, IQM berada pada kedudukan utama yang akan membangunkan komputer kuantum di Jerman dan mencipta nilai melalui pendekatan reka bentuk baharu yang dilakukan bersama-sama.

“Jumlah data yang perlu diproses merupakan salah satu faktor yang membataskan kebanyakan industri. Komputer kuantum dan teknologi alternatif menyediakan peluang untuk memanfaatkan data raya dengan lebih pantas dan cekap. Satu aplikasi yang menarik juga berpotensi untuk mempercepat dan memperkemas proses pembangunan ubat-ubatan. IQM telah pun membangunkan komputer kuantum Finland yang pertama dan merupakan penyepadu sistem yang terkemuka di Eropah. Projek Jerman, Pengkomputeran Kuantum Digital Analog (Digital-Analog Quantum Computing, DAQC) merupakan bukti kerjasama kerajaan Jerman dengan syarikat permulaan, akademia, rakan penyelidikan dan industri, untuk menjadikan Eropah sebagai peneraju pengkomputeran kuantum. Bersama-sama IQM, matlamat kami adalah untuk membangunkan idea teknologi yang terperinci menjadi sebuah perniagaan global yang terkemuka,” kata Helmut Jeggle.

Helmut Jeggle memegang pelbagai jawatan dengan Hexal AG, termasuk Ketua Perancangan & Analisis Perniagaan. Beliau merupakan Pengurus Besar ATHOS Service GmbH, pejabat keluarga Strüngmann bersaudara dan juga ahli kepada beberapa buah lembaga penyeliaan.

Helmut menyertai Ahli Lembaga Pengarah IQM yang dipengerusikan oleh Dr. Axel Thierauf. Ahli Lembaga Pengarah lain termasuk Dr. Mikko Välimäki, Herbert Mangesius dan Dr. Kuan Yen Tan.

Tentang IQM Quantum Computers:

IQM merupakan peneraju komputer kuantum superkonduktor di Eropah yang beribu pejabat di Espoo, Finland. Sejak penubuhannya pada tahun 2018, IQM telah berkembang dengan memiliki lebih 90 orang pekerja dan menubuhkan anak syarikat di Munich, Jerman, untuk menerajui pendekatan reka bentuk yang dilakukan bersama-sama. IQM menyampaikan komputer kuantum di premis kepada makmal penyelidikan dan pusat superkomputer serta menyediakan akses yang lengkap kepada perkakasannya. Bagi pelanggan perindustrian, IQM memberikan kelebihan kuantum melalui pendekatan reka bentuk bersama untuk aplikasi khusus yang unik. IQM telah mengumpul dana sebanyak €71 juta melalui pembiayaan swasta dan awam malah baru-baru ini, ia turut dianugerahkan sebanyak €12.4 juta oleh Kementerian Pendidikan dan Penyelidikan Jerman untuk mengkomersialkan pemproses kuantum dengan aplikasi khusus. Untuk maklumat lanjut, sila layari www.meetiqm.com.

Pejabat berdaftar:

Hubungan Media:Raghunath Koduvayur, Ketua Pemasaran dan KomunikasiRaghunath@meetiqm.com +358504876509

Tentang Salvia:

Salvia ialah sebuah syarikat pelaburan swasta yang telah diasaskan dan diuruskan oleh Helmut Jeggle. Salvia melabur dalam sektor sains hayat, kesihatan digital dan teknologi terperinci, kebanyakannya sebagai pelabur persendirian dalam syarikat permulaan, namun terlibat sebagai pelabur jangka panjang dalam peringkat perniagaan seterusnya.

IQM: Fakta dan Angka

Pengasas:

Source: PRNEWSWIRE


realme X2 Pro Dengan 64MP Kamera Utama Kini Tiba – Harga Bermula RM2,399!

realme hari ini sekali lagi mengemas kini barisan peranti pintar keluaran mereka untuk pasaran tempatan menerusi kemunculan realme X2 Pro. Sebuah peranti yang boleh dikategorikan sebagai serba lengkap dengan spesifikasi menarik serta harga mampu milik. Pelbagai penambahbaikan ketara yang diselitkan pada model kali ini, yang mana dilihat pastinya bakal menggegarkan industri peranti pintar!

realme X2 Pro membawakan paparan bersaiz 6.5″ Super AMOLED dengan resolusi FHD+ (2400 x 1080 piksel). Peranti ini dibekalkan dengan kepadatan piksel sebanyak 402ppi dan dilapisi sokongan Corning Gorilla Glass 5 sebagai pelindung utama.

Untuk enjin dalaman, realme X2 Pro dikuasakan oleh cip Snapdragon 855+ dengan sokongan memori 12GB RAM dan storan 256GB. Persediaan ini dibantu oleh sokongan GPU Adreno 640. Melengkapinya adalah bateri berkapasiti 4,000mAh bersama pengecasan 50W SuperVOOC Flash Charge – berupaya mengecas penuh dalam masa hanya 35 minit sahaja.

Bagi kamera, realme X2 Pro dibekalkan dengan sokongan 4 kamera utama – 64MP (f/1.8) + 13MP telephoto (f/2.5) + 8MP 115° Wide-angle (f/2.2) + 2MP portrait (f/2.4) dan diiringi kamera selfie tunggal sebesar 16MP (f/2.0).

Menariknya mengenai kamera ini adalah ia menyokong 5x zoom optikal, 20x zoom hybrid, Nightscpe 2.0 dan sebagainya. Bagi yang berminat, realme X2 Pro tersedia dalam dua warna menarik seperti Lunar White & Neptune Blue, dengan tawaran harga RM2,399.

Jika anda berminat, boleh “chup” dulu melalui Lazada Chup Dulu bermula 5 Disember 2019, jam 12am. Setiap pembelian akan mendapat hadiah PERCUMA realme Buds wireless, realme Power Bank dan realme bagpack. Sementara jualan online akan bermula pada 12 Disember 2019, jam 12am di Lazada.

Selain itu, DirectD juga akan mengadakan jualan istimewa pada 7 Disember 2019, jam 12am bertempat di DirectD Gadget Mega Store, Petaling Jaya. Ajak rakan-rakan pergi bersama-sama la ya~


A&S Kini Buka Kedai Konsep & Pusat Servis Bertemakan Komic DC!!

Bawakan minat komik DC anda ke tahap seterusnya dan jelajahi sudut paling jauh multiverse kerana pengembaraan baru akan bermula. Pereka, pengeluar dan pengedar elektronik pengguna terkemuka di Malaysia A&S Distribution Sdn. Bhd.  akan membuka Kedai Konsep dan Pusat Servis Tema Komik DC pada 22 April 2021 (Khamis).

Peminat komik DC kini dapat mengalami multiverse komik DC secara fizikal dalam bentuk kedai konsep yang dihiasi dengan patung Batman dan Wonder Woman seukuran manusia yang terletak di A1.01.05 Sunway GEO Avenue.

Tambahan pula, peminat komik DC dan pembeli yang berminat akan dapat mencuba dan membeli pelbagai produk elektronik pengguna yang berjenama dengan superheroes kegemaran mereka seperti Batman, Superman, Wonder Woman, dan banyak lagi di kedai konsep. Mereka juga dapat menemui item edisi terhad seperti A&S WW84 Pengeriting Rambut Automatik Tanpa Wayar – produk yang telah mendapat pengiktirafan “Innovation Awards” daripada pameran perdagangan elektronik pengguna terbesar di dunia, program CES.

Untuk meraikan pembukaan kedai konsep, A&S menawarkan potongan harga sehingga 83% untuk pelbagai produk dari 22 hingga 24 April 2021. Hadiah percuma dan cabutan bertuah akan diadakan di kedai konsep pada tempoh ini juga.

Untuk mengetahui lebih lanjut mengenai A&S, anda boleh melayari laman web di: aandss.com atau mengikuti A&S di platform media sosial seperti Instagram: instagram.com/aandss.official; Facebook: facebook.com/aandss.official untuk kemas kini.


iPhone 7 & iPhone 7 Plus Akan Tiba di Malaysia Pada Bulan Oktober?!

Pasti ramai yang ternanti-nanti iPhone 7 dan 7 Plus tiba secara rasmi di pasaran Malaysia bukan? Terdapat khabar angin mengatakan iPhone 7 dan 7 Plus yang baru sahaja diperkenalkan pada awal bulan September akan tiba di Malaysia secara rasmi pada hujung bulan Oktober ini.

Laman GEMFIVE Malaysia dilihat telah mula membuka pra-tempahan untuk kedua-dua model terbaru Apple ini dan dikhabarkan ia adalah set rasmi Malaysia dan turut dijamin oleh Apple Malaysia. Pra-tempahan ini dijual sendiri oleh GEMFIVE dan bukannya dari pekedai lain seperti sebelumnya. GEMFIVE turut menawarkan bayaran ansuran tanpa faedah 0% bagi yang berminat untuk membeli iPhone 7 dan 7 Plus secara ansuran.

Bukan itu sahaja, GEMFIVE juga menyediakan kod kupon ‘MORE12’ yang memberikan diskaun sebanyak RM250 untuk setiap pembelian iPhone 7 mahupun iPhone 7 Plus. Kesemua warna yang diperkenalkan boleh ditempah kecuali Jet Black. Menurut laman pra-tempahan tersebut, harga rasmi bagi iPhone 7 dan 7 Plus di Malaysia seperti berikut.

iPhone 7

iPhone 7 Plus


Beli Wiko Tommy3 Berharga RM329 Dan Dapatkan Kotak Hadiah Percuma

Wiko merupakan sebuah jenama muda yang berada di pasaran Malaysia. Wiko berasal dari negara Perancis tidak ketinggalan dalam membuat promosi bersempena Ramadan kali ini. Menariknya untuk tahun ini, Wiko menawarkan kotak hadiah berupa aksesori seperti monopod, fon kepala, dan pelekat jari i-ring.

Wiko Tommy3 hadir dengan tanda harga RM329 bermula 15 Mei hingga 14 Jun 2018. Untuk mendapatkan lokasi kedai yang mengambil bahagian, anda boleh menghantar mesej (PM) ke Facebook Wiko Malaysia.


OPPO F1 Diperkenalkan Untuk Peminat Selfie Di Malaysia

OPPO Electronics baru-baru ini telah melancarkan model terbarunya yang dicipta khusus untuk penggemar Selfie dengan kemunculan OPPO F1 di negara ini. F1 menyokong kamera depan beresolusi 8 Megapiksel dengan platform penggambaran Beautify 3.0 yang menawarkan perisian penggambaran Selfie berkuasa. Sokongan lensa depan yang beresolusi tinggi ini juga turut dibantu oleh Aperture f/2.0  dengan saiz sensor yang lebih besar iaitu mencecah ¼, sekaligus menjanjikan hasil Selfie yang lebih asli dan sempurna. Penampilan kerangka yang menarik serta berkualiti ini juga turut memperlihatkan penggunaan kamera utama beresolusi 13 Megapiksel dengan Aperture f/2.2 dan juga teknologi auto fokus jenis Phase Detection Auto Focus (PDAF) yang sangat pantas. Tidak cukup dengan itu, ia juga turut menawarkan pelbagai mod kamera seperti HDR, Slow Shutter dan juga format gambar RAW.

Di dalam majlis pelancaran yang diadakan itu juga, OPPO nampaknya telah menamatkan spekulasi berhubung ilustrasi dengan penggunaan hashtag #SelfieExpert yang menerima respons positif dari platform media sosial terutamanya peminat jenama ini. OPPO kini turut mengumumkan kolaborasi dengan selebriti terkenal tanahair iaitu Ayda Jebat sebagai Duta Selfie untuk model F1. OPPO F1 sudahpun boleh dibeli secara eksklusif melalui www.OPPOStore.com.my.


Tekan! Kongsi & Menang Samsung Galaxy S7 edge!

PERCUMA #Samsung #Galaxy #S7edge Bernilai RM 3,099 Untuk Anda!!!

Menangi juara smartphone Samsung Mobile Malaysia terkini sempena ULANG TAHUN eRing Malay KE-11!

Hantarkan gambar yang paling kreatif bertemakan air kepada kami dengan CARA:

Hantar sebelum 31 Mei 2016


Huawei P20 Tidak Menerima Sensor 40MP Seperti Huawei P20 Pro

Huawei bakal melancarkan barisan Huawei P20 di Paris esok. Seperti biasa, sebelum tarikh pelancaran ada khabar angin mengenai peranti terlebih dahulu. Sebelum ini kita dikhabarkan Huawei P20 akan hadir dengan dwi-kamera manakala Huawei P20 Pro dengan tri-kamera.

Terbaru, Huawei P20 dikatakan tidak akan menerima sensor 40 Megapiksel seperti versi Pro sebaliknya hanya dibekalkan sensor 12 MP + 20 MP sama seperti Huawei Mate 10. Sistem kamera ini juga tidak akan menyokong 5x zoom hibrid tetapi akan kekal dengan sokongan video gerak-perlahan 960fps bersolusi HD.

Walaupun konfigurasi kamera utama masih tidak berubah, kami percaya ia mungkin menerima naik taraf dan telah dikemas kini. Melalui pautan yang sama, peranti ini turut didatangkan kamera swafoto 24 Megapiksel sama seperti varian Pro.

Apa-apapun ini cuma khabar angin yang tersebar dan kita tunggu sahaja sehingga pelancaran rasmi esok.

Sumber


[TERTIRIS] : Xiaomi Mi CC9 Pro Bakal Dibekalkan Dengan Cip Snapdragon 730G + Bateri 5,260mAh

Semakin dekat dengan hari pelancaran, nampaknya lebih banyak maklumat tertiris mengenai Xiaomi Mi CC9 Pro dikongsi. Salah satu daripada, peranti ini dikatakan bakal dibungkuskan dengan cip pemproses Snapdragon 730G. Perkara ini didedahkan tersebar secara meluas menerusi laman Weibo. Snapdragon 730G merupakaan pemproses paling berkuasa dalam siri Qualcomm 700. Ia diumumkan pada tahun ini dan digunakan dalam sejumlah peranti terkini termasuklah Samsung Galaxy A80 dan OPPO Reno2.

Di samping iyu, Ketua Pegawai Eksekutif Xiaomi iaitu Lei Jun berkongsi imej memaparkan mengenai sokongan dalaman peranti tersebut untuk memberi gambaran mengenai sistem penta-camera. Kamera paling atas adalah lensa 5MP dengan sokongan 10x zoom hibrid – ia dibekalkan dengan penstabilan imej optik. Kemudian, ia diikuti oleh lensa potrait 50MP dan sensor 108MP adalah yang seterunya (terbesar antara semua). Lensa keempat adalah sebesar 20MP dengan sokongan sudet lebar dan akhir sekali iikuti, kamera 2MP untuk makro.

Pada masa sama, maklumat mengenai bateri juga telah terdedah di mana dia bakal membawakan bateri 5,260mAh bersama sokongan pengecasan pantas 30W Mi Charge Turbo – di mana Xiaomi mendakwa ia berupaya mengecas penuh dalam hanya 65minit. Benar atau tidak, sama-sama kita tunggu pelancaran rasmi kelak pada 5 November 2019!


Bubble Bobble 4 Friends Bakal Tersedia Di Konsol Switch Pada Bulan November Kelak

Publisher ININ Games dan Taito kini mengumumkan permainan Bubble Bobble 4 Friends – di mana disahkan tersedia pada konsol swith pada 19 November 2019 untuk pasaran Eropah. Bagi pasaran global pula, permainan ini bakal dilancarkan sekitar suku pertama tahun 2020.

Siri Bubble Booble adalah permainan retro yang direka oleh Fukio Mitsuji dan cukup terkenal sejak 1986. Untuk versi terkini, ia dilihat menyertakan sejumlah mod baharu dengan visual lebih menarik dengan lebih banyak kandungan untuk pemain. Bagi yang berminat, jangan terlepas dapatkannya okay!

[SUMBER]


Nikmati Fungsi Baru S Note Dengan Lebih Pantas Berbanding Pengguna Lain, Ini Caranya…

Kita alihkan sekejap perhatian kita dari isu bateri Samsung Galaxy Note7 yang hangat diperkatakan ketika ini. Sekiranya anda seorang pengguna tegar peranti siri Galaxy Note, besar kemungkinan anda juga kerap menggunakan aplikasi S Note.

Aplikasi nota ini membolehkan anda mencatat pelbagai perkara penting dan melakukan pelbagai tugasan produktiviti. Kami ingin kongsikan cara untuk anda menikmati fungsi terbaru S Note dengan pantas melalui program Beta.

Anda hanya perlu layari Android App Testing dan muat turun aplikasi S Note. Anda secara automatik akan didaftarkan sebagai pengguna Beta dan akan mendapat segala fungsi baru terlebih dahulu berbanding pengguna lain.


TCL Lancarkan Pemproses Audiovisual Cerdas Terbaharu di IFA 2020 Memungkinkan Potensi Penuh Teknologi TCL QLED dan Mini-LED

BERLIN, 4 September 2020 /PRNewswire/ — TCL Electronics (1070.HK), salah satu penggiat dominan dalam industri TV global dan syarikat elektronik pengguna terkemuka, memperkenalkan AiPQ Engine™ Gen 2, kemajuan pintar terbaharu TCL dalam pengoptimuman audiovisual di IFA 2020, meningkatkan standard inovasi teknologi paparan global sekali lagi untuk memberikan prestasi audiovisual yang memberi impak besar.

Didorong oleh algoritma pembelajaran mesin yang dipadankan dengan pengetahuan yang luas dalam persepsi visual manusia, AiPQ Engine Gen 2 TCL menggunakan potensi penuh TV skrin besar TCL dengan pengoptimuman audiovisual masa nyata mengikut pelbagai genre kandungan hiburan dan suasana persekitaran menonton.

Apabila digabungkan dengan teknologi TCL QLED dan Mini-LED, AiPQ Engine Gen 2 membolehkan pelanggan menikmati kandungan TV bukan 4K yang ditingkatkan dengan kapasiti paparan 4K terkemuka TCL serta prestasi warna dan kontras yang hebat. Dengan penambahan fungsi peningkatan Super Resolusi AI (AISR), bingkai demi bingkai kandungan bukan 4K membolehkan penambahbaikan bahan beresolusi rendah mencapai kualiti 4K.

Prestasi Pintar

TCL AiPQ Engine Gen 2 secara automatik mengoptimumkan tetapan gambar mengikut jenis dan senario kandungan yang dikenali seperti pemandangan hijau, pemandangan malam, animasi, dan gerakan serta menyesuaikan tetapan secara berasingan untuk kandungan wajah dan latar belakang.

Mesin audio AiPQ Engine Gen 2, selain daripada kemampuan pengecaman kandungannya dan penyesuaian tetapan yang berterusan, ia juga mempunyai cara unik untuk mengesan suasana persekitaran melalui mikrofon TV. Kelantangan akan diselaraskan secara automatik berdasarkan suasana persekitaran dan suara sekeliling.

Pembangunan Berterusan

TCL AiPQ Engine Gen 2 dikembangkan berdasarkan komitmen jitu yang berterusan terhadap teknologi paparan bertaraf dunia.

Selama lebih daripada 10 tahun, TCL telah membuat pelaburan bernilai bilion dolar dalam kemudahan pengeluaran panel paparan untuk teknologi TV, LCD, OLED, OLED boleh lipat, Mini-LED, dan QLED. Tahun ini, TCL telah melangkah lebih jauh dan membentuk perikatan perniagaan dengan JOLED Inc. untuk bersama-sama mengembangkan teknologi percetakan inkjet OLED.

*Kit Akhbar

Latar Belakang TCL Electronics

TCL Electronics ialah syarikat elektronik pengguna yang berkembang pesat dan penggiat terkemuka dalam industri TV global. Ditubuhkan pada tahun 1981, beroperasi di lebih daripada 160 pasaran di seluruh dunia. Menurut Sigmaintell, TCL menduduki tempat ke-2 dalam pasaran TV global dari segi jumlah jualan pada tahun 2019. TCL mengkhusus dalam penyelidikan, pengembangan dan pembuatan produk elektronik pengguna mulai dari TV, audio dan peralatan rumah pintar.

Foto – https://photos.prnasia.com/prnh/20200903/2906384-1?lang=0

Keywords: Computer/Electronics Consumer Electronics Entertainment Mobile Entertainment Telecommunications New products/services Trade show news

Source: PRNEWSWIRE


HONOR View20 Peranti Terlaris Di Senheng Dan Access Member

Sejak ia diperkenalkan di pasaran pada 26 Januari lalu, HONOR View20 telah membawa 1 fenomena baharu yang mana ia telah mencapai 1000 unit terjual dalam masa 2 hari jualan. Kini peranti ini telah menjadi antara peranti terlaris Senheng Electric (K.L) Sdn Bhd dan Access Member Marketing Sdn Bhd.

Peranti ini pastinya memperlihatkan penerimaan yang menakjubkan disebabkan spesifikasinya yang menarik. Disertakan dengan kamera belakang dengan 48MP yang pertama di dunia, teknologi GPU turbo 2.0 dan kamera pada skrin dalam 1 peranti. Turut disertakan pada peranti ini ialah cipset KIRIN 980.

HONOR View20 tersedia pada harga RM1999(6GB + 128GB) yang didatangkan dengan warna Sapphire Blue dan classic Midnight Black. 1 lagi varian adalah dijual pada harga RM2499 (8GB + 256GB) dengan warna Phantom Blue.

Apa tunggu lagi, pergi ke kedai Senheng, senQ Digital Stations atau Access Member untuk mendapatkan peranti terbaharu HONOR View20.

Bagi mendapatkan maklumat lanjut, layari laman sesawang HONOR Malaysia, atau Facebook rasmi HONOR.

Baca juga:


Uber Melancarkan UberFLASH Dan UberTAXI – Pilihan Baru Buat Pengguna

Uber Malaysia hari ini melancarkan UberFLASH dan UberTAXI, dua perkhidmatan baru yang akan menyediakan lebih banyak pilihan penumpang di Lembah Klang, ia kini lebih selamat, dipercayai, dan berpatutan. UberFLASH akan memilih pemandu yang berdekatan sama ada mereka ialah uberX atau teksi yang dilantik. UberTAXI pula adalah perkhidmatan di mana teksi-teksi boleh ditempah melalui Aplikasi Uber.

Warren Tseng, Pengurus Besar Uber Malaysia dan Singapura, berkata: “UberFLASH dan UberTAXI memperluaskan konsep ridesharing dimana perkara ini baik untuk semua rakan kongsi pemandu, penunggang dalam bandar. Kami mahu menggunakan teknologi untuk memperuntukkan sumber-sumber yang ada di jalan raya semaksima yang mungkin, supaya kami dapat memberi perkhidmatan kepada lebih ramai penunggang dengan lebih banyak pilihan dan masa ketibaan yang lebih baik. Kami juga berharap untuk menawarkan lebih ramai rakan pemandu dengan peluang pendapatan yang fleksibel. Kami menyokong hasrat SPAD untuk meningkatkan landskap pengangkutan awam keseluruhan dan akan melakukan bahagian kami untuk memanfaatkan teknologi dan memastikan pengalaman berkualiti untuk semua pengendali dan rakan kongsi pemandu. “

Turut hadir pada pelancarannya ialah Wan Md Hazlin Agyl Wan Hassan, Ketua Teksi, Suruhanjaya Pengangkutan Awam Darat (SPAD) berkata, “Pelancaran perkhidmatan hari ini menunjukkan bagaimana teknologi boleh dimanfaatkan oleh mod pengangkutan awam tradisional. Kami dengan sukacitanya menerusi perkhidmatan ini bersama Uber Malaysia menyokong visi keseluruhan tentang sistem pengangkutan awam yang lebih mudah untuk diakses, bersepadu dan cekap demi kebaikan semua rakyat Malaysia. “

Mengulas kebimbangan mengenai kualiti dan pengalaman, Warren menjelaskan bahawa dengan UberFLASH dan UberTAXI, Uber tetap komited untuk memastikan pengalaman yang berkualiti untuk semua pengendali dan rakan kongsi pemandu. Syarikat e-hailing akan mengekalkan piawaiannya yang tinggi untuk rakan kongsi pemandu dan kenderaan yang dibenarkan pada aplikasi termasuk meminta pemandu meluluskan pemeriksaan latar belakang.

Semua tunggangan UberFLASH akan berharga sama seperti uberX dan penunggang akan dapat melihat tambang terdahulu sebelum meminta perjalanan. Penunggang UberFLASH akan dijanjikan masa menunggu yang lebih singkat kerana mereka boleh mengetahui kenderaan mana yang berhampiran dengan mereka, termasuk teksi. Bagi UberTAXI, harga meter akan ditetapkan sama rata dengan teksi teksi biasa.

Bagaimana untuk menggunakan UberFLASH dan UberTAXI? Ikuti langkah dibawah :

1. Buka aplikasi Uber. (sebelum itu kemas kini kepada versi terbaru)

2. Masukkan lokasi dan tetapkan titik angkut anda.

3. Pilih UberFLASH atau UberTAXI.

4. Tempah tunggangan dan tunggu.

5. Nikmati kadar yang sama UberFLASH seperti UberX.

6. Atau pilih UberTAXI dengan harga ditetapkan oleh SPAD.

Untuk maklumat lanjut, sila layari laman rasmi Uber Malaysia


OPPO Reno FC Barcelona Edition Kini Membuka Sesi Pra-Tempahan Mulai 21 Julai – Nikmati Hadiah Eksklusif Bernilai RM898!

Okay guys! OPPO Reno FC Barcelona Edition kini sudah rasmi harga jualannya!!! Tarikh pelancaran di Malayia akan diadakan pada 26 Julai dan ia ditawarkan pada harga RM3,999!!!

Demi memudahkan peminat OPPO dan FC Barcelona boleh mendapatkan peranti edisi terhad ini dengan segera, pihak OPPO telah membuka sesi pra-tempahan mulai 21 hingga 25 Julai 2019. Setiap pra-tempahan akan menerima hadiah eksklusif bernilai sehingga RM898, termasuk earphone O-Free bernilai RM599 dan beg Barca bernilai RM299.

Pra-tempahan boleh dibuat menerusi kedai OPPO Concept Store, atau di laman web rasmi OPPO, rakan kongsi e-dagang seperti Lazada dan Shopee.

OPPO Reno FC Barcelona Edition hadir dengan logo kelab bola sepak Barcelona di panel belakang, spesifikasi termasuk 8GB RAM dan 256GB ROM di bawah cip pemproses Snapdragon 855, bahagian kamera menggabungkan 48MP + 13MP + 8MP bersama sokongan zum hibrid 10x dan zoom digital 60x, yang mana menjadi tahap zum tertinggi dalam industri peranti pintar setakat ini.


Dapatkan OPPO R15 Pro Hanya RM42 / Bulan Dengan Celcom Easyphone!

Berita baik lagi kepada semua pengguna Celcom! Atas kerjasama bersama OPPO Malaysia, kini anda boleh dapatkan peranti OPPO R15 Pro yang dilancarkan baru-baru ini hanya dengan RM42 / bulan melalui EasyPhone™ Own!

Miliki satu unit R15 Pro yang mempunyai reka bentuk premium dengan kualiti bahan binaan berasaskan gelas 3D, hanya RM42 sebulan di bawah pelan First Platinum Plus 188. Selain itu, tawaran sewaan R15 Pro serendah RM30 / bulan dengan Celcom EasyPhone™ Rent turut ditawaran.

(**Beri perhatian bahawa pelan peranti adalah tertakluk kepada terma dan syarat.)


LG V40 ThinQ Kini Rasmi Dengan 5 Kamera, Paparan OLED 6.4″ QHD+ & Tahan Lasak

LG V40 ThinQ dengan lima kamera telah dilancarkan secara rasmi sekaligus menjadikan ia telefon pintar pertama di dunia dengan sokongan tiga kamera utama yang meliputi lensa utama, sudut luas, dan telefoto.

Kamera belakang telah dimuatkan dengan sensor 12MP f/1.5 bersaiz 1.4um – lebih besar berbanding model terdahulu LG G7 dan V35. Sensor ini juga turut dibantu dengan fungsi penstabilan imej optikal yang telah dinaik taraf malah ini adalah yang pertama keluaran LG yang menyokong fungsi Dual Pixel autofocus. Pada sensor telefoto, LG meletakkan kamera 12MP f/2.4 yang menyokong zum sehingga 3-kali. Pada sensor ketiga pula, ia masih menggunakan kamera 16MP yang sama daripada LG G7 iaitu seluas 107-darjah.

Ketiga-tiga kamera ini menyokong penstabilan imej digital dan HDR untuk rakaman video. Selain itu, ia menawarkan sokongan Triple Shot untuk merakam tiga gambar sekaligus disamping sokongan video 4K pada 60fps dan gerak-perlahan 1080p pada 240fps. Sementara pada kamera depan, LG V40 ThinQ hadir dengan dwi-kamera depan 8MP f/1.9 dan 5MP f/2.2 yang menyokong penggambaran bokeh dan efek pencahayaan studio.

Paparan pada peranti ini menyediakan skrin bertakuk OLED bersaiz 6.4-inci FullVision beresolusi QHD+. Kerangka badan pula diiktiraf MIL-STD-810G dan IP68 yang boleh menyelam ke dalam air tanpa masalah.

LG V40 ThinQ dikuasakan oleh pemproses Snapdragon 845, 6GB RAM dengan dua pilihan memori dalaman iaitu 64GB dan 128GB. Bagi melengkapkan spesifikasi, ia dibekalkan bateri sebesar 3,300mAh dan sambungan USB Type-C yang menyokong Quick Charge 3.0.

LG V40 ThinQ dikemaskan dengan empat pilihan warna iaitu New Aurora Black, New Platinum Gray, New Moroccan Blue dan Carmine Red. Buat masa sekarang, tiada maklumat untuk pasaran Malaysia setakat ini.

Spesifikasi:

MIL-STD 810G & IP68


Mixcder E10 Menang Bronze Stevie® Award untuk Prestasi Pembatalan Hingar Aktif Terkini

FAIRFAX, Virginia, 19 November 2020 /PRNewswire/ — Mixcder dengan sukacitanya mengumumkan bahawa fon kepala saiz-penuh Mixcder E10 telah meraih Bronze Stevie® Award dalam kategori barangan elektronik pengguna di American Business Awards 2020 untuk kualiti bunyinya yang unggul dan prestasi Pembatalan Hingar Aktif (ANC) yang utama dalam industri.

Mixcder E10 Wins Bronze Stevie® Award for State-of-the-Art Active Noise-Canceling Performance

Memanfaatkan pengalaman produk ANC yang utama dalam industri, pasukan kejuruteraan Mixcder telah membangunkan Cip ANC V4 berkuasa dan mikrofon pembatalan hingar kepekaan tinggi yang berupaya menyekat 96% bunyi ambien berfrekuensi rendah.

Dikuasakan oleh Bluetooth 5.0 yang menyokong Aptx-LL (Kependaman Rendah), Mixcder E10 membawakan kualiti bunyi Resolusi Tinggi (Hi-Res) yang segerak dan begitu seimbang. Teman audio sempurna untuk mereka yang sentiasa bergerak dan fon kepala pertama dalam siri-E yang menampilkan Teknologi Pengecasan Super Mixcder (MSC), Mixcder E10 mempunyai masa mendengar sehingga 30 jam dan membolehkan pengguna mengecas peranti untuk 3 jam main balik tanpa wayar dalam masa beberapa minit.

“Mixcder E10 merupakan kemajuan besar kami menuju ke hadapan dalam menawarkan fon kepala ANC berkualiti tinggi dan berkesan kos untuk pelanggan global. Mixcder E10 padat dengan pelbagai ciri yang harus dimiliki bagi menawarkan pengalaman audio premium baik untuk pengembara yang sering berulang alik mahupun peminat audio,” kata David Wu, Ketua Pegawai Eksekutif Mixcder.

“Anugerah berkenaan bukan sekadar pengiktirafan terhadap usaha kami dalam mencapai kejayaan ini tetapi juga bukti kepakaran Mixcder dalam membawakan produk audio yang terbaik dalam kelas serta komitmen kami untuk menerobos sempadan pengalaman mendengar peribadi,” tambah David.

Ditubuhkan oleh sekumpulan penetap trend dan peminat muzik, pasukan penyelidikan dan pembangunan (R&D) Mixcder terdiri daripada 30 pakar akustik dan elektrik yang berkepakaran dalam ergonomik, audio dan reka bentuk fesyen yang berkongsi visi yang sama iaitu untuk meningkatkan pengalaman pendengar.

Menggabungkan inovasi terkini untuk teknologi audio dan tanpa wayar berkualiti tinggi, setiap produk di Mixcder direka bentuk dengan mementingkan konsep teras – bunyi, keselesaan, estetika dan fungsi. Selama lebih lima tahun, Mixcder telah merintis teknologi pembatalan hingar, berserta Bunyi Sedap Didengar uniknya, bagi membawakan bunyi yang benar-benar imersif dengan ketepatan sebenar.

Mixcder turut melancarkan fon kepala E7, E8, E9, E9 Pro ANC yang boleh didapati melalui Amazon di UK, Jerman, Sepanyol, Perancis, Itali dan Belanda.

Latar Belakang Mixcder

Ditubuhkan pada tahun 2015 di California, Amerika Syarikat, Mixcder ialah jenama audio yang mengintegrasikan teknologi dan seni ke dalam reka bentuknya, dengan produk-produk terdiri daripada fon telinga dan pembesar suara sehinggalah aksesori audio. Untuk maklumat lanjut, sila kunjungi: https://mixcder.com/.

Source: PRNEWSWIRE


Meriahkan Roadshow OPPO A9 2020 Di Grand Senheng Pandan Jaya – Rebut Hadiah Menarik Bernilai Hingga RM584!

Bersempena dengan ketibaan peranti terbaharu daripada OPPO iaitu OPPO A9 2020, Senheng meraikan ketibaan ini dengan melaksanakan roadshow OPPO A9 2020 yang pertama kali dilakukan.

Pelbagai tawaran dan harga istimewa yang menanti pembeli yang berkunjung di Senheng Pandan Jaya bermula dari 27 September sehingga 29 September.

Bagi setiap pembelian ketika roadshow berlangsung, anda akan menerima hadiah percuma bernilai RM548. Antara barangan tersebut ialah beg eksklusif OPPO (RM159), waranti perlindungan skrin (RM99), 32GB kad microSD (RM112) dan Powerbank (RM89) dan Bluetooth speaker (RM89).

Disamping roadshow tersebut, terdapat 1 lagi tawaran menarik. Bagi mereka yang membeli di mana-mana Senheng atau SenQ secara offline atau di kedai atas talian di seluruh negara dari 27 Semtepber sehingga 29 September ini, pelanggan akan menikmati tambahan 1 tahun waranti di bawah program PlusOne Loyalty.

Menariknya, ia dihadirkan tanpa sebarang faedah dan anda akan menerima hadiah percuma bernilai RM370 termasuklah beg eksklusif OPPO (RM159), waranti perlindungan skrin (RM99) dan 32GB kad microSD (RM112) bagi 500 pembelian OPPO A9 2020 pertama bagi offline pick up sahaja.

Tawaran tidak terhenti disitu sahaja, Anda juga boleh mendaftar di pelan redONE Smart68 untuk menikmati diskaun sebanyak RM500 bagi pembelian OPPO A9 2020.

Terdapat juga program trade-in bagi menaik taraf peranti OPPO lama mereka dengan OPPO A9 2020 yang baharu. Bagi yang berminat bolehlah datang ke Senheng dan SenQ Digital Station atau klik di sini untuk untuk mendapatkan maklumat lanjut.

Dalam pada itu, bagi yang ingin mendapatkan maklumat lanjut mengenai peranti dari OPPO, boleh melayari laman sesawang OPPO, Facebook OPPO, laman sesawang Senheng dan SenQ.

Beli Peranti OPPO Di Sini:

Artikel Berkaitan:


Honor Malaysia Meraikan Kegilaan Bola Sepak Dengan “1 Gol, 1 Honor”

Honor mengumumkan kerjasama rasmi dengan AFF Suzuki Cup 2018 yang merupakan pertandingan bola sepak yang dianjurkan oleh ASEAN Football Federation (AFF). Disertai oleh negara-negara Asia Tenggara.

Mengangkat tema, ‘1 Goal, 1 honor’, bertujuan untuk memperlihatkan sokongan yang utuh terhadap  pasukan kebangsaan. Justeru, Honor akan memberikan 1 unit model terharu Honor 8X kepada peminat bola sepak tempatan bagi setiap gol yang diperoleh oleh pasukan kebangsaan ketika pertandingan tersebut berlangsung dari 12 hingga 24 November 2018.

Sebagai tambahan, dari 9 sehingga 12 November dan 21 sehingga 24 November, Honor Malaysia akan melaksanakan 1 siri pertandingan di page media sosial rasmi mereka dan bakal memberikan tiket eksklusif secara percuma. Peminat dan pembeli dinasihatkan untuk follow laman rasmi Facebook Honor bagi mendapatkan update terkini tentang pertandingan ini.

Dalam pada itu, menurut ketua Honor Malaysia, George Zhao Zhiwei, kerjasama ini merupakan satu platform yang penting bagi jenama baharu untuk menzahirkan hubungan dengan pengguna.

“Kami sangat teruja menjadi satu-satunya jenama telefon pintar yang membawakan kegilaan bola sepak ini di malaysia. Kerjasama ini membenarkan peminat bola sepak , peminat Honor dan pengguna di Malaysia lebih mudah untuk menonton perlawanan ini melalui paparan skrin di peranti telefon kami.

“Bagi pihak Honor, kami ingin mengucapkan selamat berjaya buat pasukan Hariamau Malaya dalam pertandingan ini,” katanya.

Bagi mendapatkan maklumat terkini mengenai kerjasama ini dan produk yang menarik dari Honor Malaysia, sila layari laman sesawan rasmi Honor dan portal informasi di hihonor, atau pergi ke page Facebook rasmi Honor .

Baca juga:


HUAWEI MediaPad T3 7 Dilancarkan Pada Harga RM499

Selaku jenama telefon pintar kedua terbesar di Malaysia, Huawei baru sahaja melancarkan peranti terbaru di bawah siri tablet yang diberi nama MediaPad T3 7 untuk para pengguna tempatan.

Tablet ini ditawarkan pada harga mampu milik dengan ciri-ciri spesifikasi tablet kelas permulaan sesuai untuk kanak-kanak. Direka khusus untuk hiburan, ia menampilkan skrin sebesar 7 inci beresolusi HD (1080 x 600) bersama bingkai yang nipis.

Hanya seberat 245g, MediaPad T3 7 amat mudah dibawa ke mana-mana malah kerangka unibodi ini dibina berasaskan aluminium gred penerbangan. Dengan ketebalan 8.6 mm, ia sarat dengan bateri berkapasiti 4,100 mAh yang turut menguasakan cip Spreadtrum SC7731G empat-teras dan Android M.

Memori dalaman pula menyediakan RAM sebesar 2GB dan storan 16GB boleh diperluaskan menerusi kad microSD. Tablet ini turut diselitkan dengan teknologi WiFi 2.4Ghz generasi terbaru untuk memberikan pengalaman penstriman yang lebih pantas.

Bagi melengkapkan Huawei MediaPad T3 7, tablet ini didatangkan dengan kamera 2 Megapiksel di depan dan juga belakang. Peranti ini tersedia dengan pilihan warna Grey sahaja.

Apa-apa pun, anda boleh memilikinya pada harga RM499 seunit di kesemua HUAWEI Experience Stores dan Display Zones seluruh Malaysia.

Spesifikasi ringkas :


Meriahkan Tahun Baru Cina Dengan Hadiah Dari Lenovo

Dalam semangat menyambut perayaan Tahun Baru Cina, Lenovo Mobile mahu memberikan anda hadiah bernilai sehingga RM33,888 melalui kempen #KamKaiPoHei. Bermula dari sekarang sehingga 5 Februari, bagi setiap pembelian telefon pintar Lenovo atau Moto terpilih dari mana-mana wakil penjual sah yang mengambil bahagian, anda berpeluang untuk memenangi pelbagai hadiah menarik.

Menurut Lydia Foo Mun Yee , Country Manager Lenovo Technology Sdn Bhd, kempen #KamKaiPohHei adalah sebahagian daripada usaha Lenovo untuk mengucapkan terima kasih kepada pelanggan dan meraikan permulaan baru pada tahun 2017 bersama-sama.

Hadiah utama yang ditawarkan dalam kempen ini terdiri daripada peralatan elektrik untuk rumah seperti 40 inci LED HD TV, mesin basuh, peti sejuk, sistem bar bunyi dan juga hadiah-hadiah lain termasuk hamper bernilai RM199 setiap satu, baucar membeli-belah dan barangan seperti fon telinga Skullcandy, kad memori dan bermacam-macam lagi. Kempen Lenovo #KamKaiPohHei terdiri daripada tiga bahagian iaitu Shop & Win Contest, Yuen Bao Golden Egg Lucky Draw dan Tongue Twister Challenge.

(In English) “Get a super golden rooster booster this Chinese New Year when the chooser chooses to participate in the Lenovo promo like a pro!”
(Dalam Mandarin) “无论是火鸡烤鸡炸鸡母鸡金鸡, 你都炫不过Lenovo超强智能手机, 因为金机报喜一机在手抢尽先机!”

Hantar video tersebut kepada halaman Facebook Lenovo Mobile Malaysia, jangan lupa masukkan hashtag #LenovoKamKeiPoHei dan tag 2 rakan anda. Sebagai ganjaran bonus, peserta yang merekod video cabaran Tongue Twister di mana-mana stor wakil penjual yang mengambil bahagian akan diberikan sepasang fon telinga Skullcandy.


Jualan Shopee Tahun Baru Cina – Tawaran Harian RM8 + Penghantaran Percuma Berbelanja RM18 + Jongkong Emas Hanya RM1

Tahun Baru ini jom meriah dengan Jualan Tahun Baru Cina (CNY) di Shopee! Pelbagai tawaran menarik disediakan mulai sekarang hingga 28 Januari, antaranya termasuk tawaran harian RM8, penghantaran percuma bagi berbelanja RM18, Jongkong Emas hanya RM1 dan permainan yang menarik di dalam platform.

RM8 Prosperity Deals termasuk CNY Hampers, Coca-Cola 24 tin, set alat memasak Tefal, Cheongsam, kipas berdiri Khind dan banyak lagi. Tambahan lagi, anda boleh beli jongkong emas premium hanya pada harga RM1, berserta tawaran CNY yang bakal dinikmati termasuk KIT-KAT berperisa limau Mandarin dan Eu Yan Sang Bird’s Nest Mouse Gift Box.

Jualan Huat Ah! Huat Ah! pada 13 Januari menawarkan promosi Shocking Sale, serta Jongkong Emas 10gram yang bernilai RM2,250 hanya pada RM1 dalam One or Not. Maklumat lebih lanjut boleh layari laman rasmi Shopee.


Pilihan pembayaran ‘Pay When You Fly’ Yang Baru – Galakkan Rakyat Malaysia Merancang Untuk Pergi Melancong !!

Jumlah pembatalan penerbangan yang tinggi semasa pandemik telah menimbulkan kesulitan seperti perlu membuat pembayaran balik kepada mereka yang ingin mengembara, di mana sesetengah proses tersebut memakan masa selama beberapa bulan. Bagi memastikan aliran tunai tidak terganggu, syarikat pelancongan menawarkan baucar untuk penerbangan di masa depan, namun memandangkan tiada tarikh yang jelas bila kerajaan akan menarik balik sekatan penerbangan, para pengembara tidak pasti bila mereka boleh menebus baucar tersebut.

Hasil kajian global terbaru oleh Amadeus menunjukkan bahawa ‘ketidaktentuan pembayaran balik’ tersebut memberi impak ke atas keyakinan para pengembara dan telah menjejaskan tempahan semasa 2021, ketika industri pelancongan sedang dalam proses pemulihan. Lebih daripada separuh pengembara Malaysia (68%) mengesahkan bahawa risiko pembatalan yang semakin meningkat akibat pandemik telah menghalang mereka untuk menempah penerbangan pada tahun ini. Ianya diikuti dengan ketidaktentuan proses pembayaran balik (51%), kesukaran untuk mengubah tarikh serta masa tempahan penerbangan (48%) dan proses pembayaran balik yang rumit (47%) menjadi kebimbangan utama apabila sesebuah penerbangan dibatalkan.

Beberapa syarikat penerbangan telah mengambil langkah proaktif bagi mengatasi ketidaktentuan pembayaran balik menerusi pilihan pembayaran baru yang lebih inovatif. Di seluruh dunia, sebuah syarikat penerbangan utama Eropah telah menerajui pilihan pembayaran ‘Pay When You Fly’ (PWYF), membolehkan para pengembara membuat tempahan penerbangan (termasuk juga hotel atau kereta sewa) dengan membayar jumlah deposit kecil, sekitar 15% dan kemudian menyelesaikan bakinya beberapa minggu sebelum tarikh penerbangan.

Selain daripada dapat mengatasi masalah ketidaktentuan pembayaran balik, PWYF berupaya melonjakkan lagi pendapatan industri dengan menggalakkan para pengembara Malaysia untuk berbelanja 61% lebih banyak bagi setiap perjalanan secara purata, dan 56% pengembara Malaysia lebih cenderung untuk menambah perkhidmatan tambahan seperti makanan dan bagasi, jika syarikat penerbangan menawarkan PWYF.


[Ura-Ura] : HONOR Play 3 Bakal Muncul – Mungkin Sokong Kirin 710 + Tiga Kamera Utama?

Tiada angin, tiada ribut, tiba-tiba peminat setia gajet dikejutkan dengan berita mengenai HONOR Play 3 bakal diperkenalkan pada hari ini ( 4 September 2019) dalam sebuah pelancaran berlangsung di China. Nampaknya HONOR memutuskan untuk melangkau penjenamaan HONOR Play 2 pada tahun ini sebaliknya memilih terus memperkenalkan HONOR Play 3.

HONOR masih berteka-teki mengenai spesifikasi utama peranti. Pun begitu, memetik khabar angin tersebar HONOR Play 3 didakawa membawakan skrin bersaiz 6.39 inchi dengan resolusi HD+ (720 piksel) – mungkin menggunakan skrin jenis LCD dengan reka bentuk berlubang. Khabar angin juga menambah, ia mungkin dijana oleh cip Kirin 710 dan memori 6GB RAM.

Untuk kamera, ia dijangka membawakan persediaan tiga kamera utama dengan gabungan lensa : 48MP + 8MP + 2MP dan ditanam bateri berkapasiti 4,000 mAh bersama pengecasan pantas 10W. Maklumat tertiris masih lagi rumors dan belum diketahui kesasihannya. Sama-sama kita tunggu kemunculan rasmi tuan empunya hari ini!